open-index/open-wikipedia-markdown huggingface dataset:
ရှင်ဣန္ဒမဉ္စူ

ရှင်ဣန္ဒမဉ္စူ (၁၁၂၃ − ၁၂၀၅) သည် ဘကြီးတော်ဘုရားလက်ထက်တော်အခါက ပြည်ကြီးဝန်မောင်စံကိုးကွယ်တော်မူခဲ့သည့် ထင်ရှားသော ရဟန်းတစ်ပါး ဖြစ်သည်။

## ဘဝ
ဆရာတော်ကို ၁၁၂၃ ခုနှစ်၊ ပြာသိုလပြည့်ကျော် ၁၅ ရက်နေ့တွင် ပင်းတလဲမြို့စီရင်စု၊ ခွေးမြောင်ရွာတိုက်ဝင် လှည်းကူးမမြောက်ရွာတွင် ဖွားမြင်ခဲ့သည်။ မိဘနှစ်ပါးမှာ ဦးဘင်၊ ရှင်ကြီး ဖြစ်သည်။ ငယ်မည်မှာ ဦးကွယ်ဖြစ်သည်။ ငယ်စဉ်အခါကပင် မန်လည်ရွာတွင် ဦးရီးတော်စပ်သည့် ရှင်အာစာရထံတွင် ပညာများ သင်ကြားခဲ့သည်။

### သာသာနာ့ဘောင်သို့ ဝင်ခြင်း
အသက် ၁၅ နှစ်အရွယ်တွင် သာမဏေဝတ်ခဲ့သည်။ စဉ့်ကူးမင်းလက်ထက်တွင် မန်လည်ဆရာတော်ထံတွင်ပညာသင်ကြားခဲ့သည်။ အသက် ၂၂ နှစ်အရွယ်သို့ ရောက်သည့်အခါ မန်လည်ဆရတော်ကို ဥပဇ္ဈာယ်ပြု၍ ရဟန်းဘောင်သို့ ဝင်ခဲ့သည်။ ရဟန်းပြုသည့်အခါ မဲထီးဆရာတော်၊ မုံတောဆရာတော်၊ တောင်ငူဆရာတော်တို့က ကမ္မဝါဥတ်တော်မူခဲ့သည်။

ဆရာတော်သည် အမရပူရမြို့ အရှေ့တောင်ယွန်း မိုးထိကျောင်းတောင်ဘက်ကျောင်းတွင ်သီတင်းသုံးသည်။ ဘကြီးတော်ဘုရားလက်ထက်တော်သို့ ရောက်သည့်အခါ ပြည်ကြီးဝန် မောင်စံပျော်က ကိုးကွယ်ခဲ့သည်။ သာယာဝတီမင်းလက်ထက်တွင် လက်ျာဝင်းမှူး စစ်တောင်းမြို့စားမင်းကြီး ကိုးကွယ်သည်။ 

ဆရာတော်သည် ဣန္ဒသာရသဒ္ဓမ္မဓဇမဟာဓမ္မရာဇဂုရုတံဆိပ်တော်ကို ခံယူရသည်။

## ပျံလွန်တော်မူခြင်း
ဆရာတော်သည် ၁၂၀၅ ခုနှစ်၊ သီတင်းကျွတ်လပြည့်ကျော် ၁၁ ရက်နေ့တွင် ပျံလွန်တော်မူခဲ့သည်။

## ကိုးကား
ရှင်ပညာ

ရှင်ပညာ (၁၁၂၂ − ၁၁၉၇) သည် ဘိုးတော်ဘုရားလက်ထက်အခါက ကတိုးဆရာတော်ဟု ထင်ရှားသည့် ရဟန်းတစ်ပါး ဖြစ်သည်။ ဆရာတော်သည် စပေကျမ်းဂန်များကိုလည်း ပြုစုခဲ့သည်။

## ဘဝ
ဆရာတော်ကို ၁၁၂၂ ခုနှစ်တွင် အလုံမြို့၊ ကတိုးကူတောရွာတွင် ဖွားမြင်ခဲ့သည်။ ငယ်မည်မှာ မောင်ရွှေကြာ ဖြစ်သည်။ အရွယ်ရောက်သည့်အခါ “ရှင်ပညာ” ဟူသည့် ဘွဲ့ဖြင့် ရဟန်းပြု၏။

ဘိုးတော်ဘုရား လက်ထက်တွင် သာသနဝံသသီရိဓဇမဟာဓမ္မရာဇာဂုရုတံဆိပ်တော်ကို ရရှိခဲ့သည်။ ဆရာတော်သည် သာသနာပြုဆရာတော် တစ်ကျိပ်နှစ်ပါးတွင် ပါဝင်သည်။

## ပျံလွန်တော်မူခြင်း
ဆရာတော်သည် အောက်ပါကျမ်းဂန်တို့ကို ပြုစုရေးသားခဲ့သည်။

၁။ အဋ္ဌပါတ်ဇာတ်အဋ္ဌကထာနိသျ၊

၂။ နဝနိပါတ်ဇာတ်အဋ္ဌကထာနိသျ၊

၃။ ပါဌဇာတ်ပါဠိတော်နိသျဟောင်း။

## ကိုးကား
ကဏ္ဍ:ဗုဒ္ဓဘာသာရဟန်းများ
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ စာရေးဆရာများ
မောင်စံသူ မဘွားသိုက်

**မောင်စံသူ မဘွားသိုက်** မှာ စာရေးဆရာ ဆရာစော ရေးသည့် ၂၀ ရာစုခေတ်ဦး မြန်မာဝတ္ထုတစ်ပုဒ် ဖြစ်သည်။ ၁၉၀၄ ခုနှစ်တွင် ပထမအကြိမ် ထုတ်ဝေသည်။ 

## ကိုးကား
သီလဝါအထူးစီးပွားရေးဇုန်

**သီလဝါအထူးစီးပွားရေးဇုန်**သည် ရန်ကုန်တိုင်းဒေသကြီး၊ သန်လျင်မြို့နယ် အတွင်းတွင် တည်ရှိသည်။ သီလဝါအထူးစီးပွားရေးဇုန်ကြောင့် ရန်ကုန်တောင်ဘက်ပိုင်း ဒေသများ ဖွံ့ဖြိုးမှုကို မြန်ဆန်စေပြီး ဒေသခံများ၏ အလုပ်အကိုင် အခွင့်အလမ်းများကိုလည်း ဖန်တီးပေးနိုင်ခဲ့သည်။ အခြားစက်မှုဇုန်များကဲ့သို့ မဟုတ်ဘဲ အထူးစီးပွားရေးဇုန် ဖြစ်သောကြောင့် နိုင်ငံတကာ စံနှုန်းနှင့် ညီသည့် မူဝါဒများ၊ လုပ်ထုံးလုပ်နည်းများကို ထုတ်ပြန်ကျင့်သုံး ဆောင်ရွက်နေသည်။ နိုင်ငံပေါင်း (၁၉)နိုင်ငံမှ ရင်းနှီးမြှုပ်နှံသည့် ကုမ္ပဏီပေါင်း (၁၁၂) ခုရှိသည်။ 

သီလဝါအထူးစီးပွားရေးဇုန်ကို အပိုင်းနှစ်ခုခွဲကာ အကောင်အထည်ဖော် ဆောင်ရွက်လျက်ရှိပြီး ၂၀၁၃-ခုနှစ်၊ ဒီဇင်ဘာလမှ စတင်ကာ ဇုန်(အေ)တွင် (၄၀၅)ဟက်တာကို အကောင်အထည်ဖော်ခဲ့ရာ ၂၀၁၅-ခုနှစ်၊ စက်တင်ဘာလ (၂၃)ရက်နေ့တွင် စီးပွားဖြစ် စတင်လည်ပတ်နိုင်ခဲ့သည်။ ဇုန်(ဘီ)ကိုလည်း Phase(I)ဟက်တာ (၁၀၁), Phase(II)ဟက်တာ (၇၇), Phase(III) ခွဲ၍ အကောင်အထည်ဖော်သည်။

## ကိုးကား
ကဏ္ဍ:မြန်မာနိုင်ငံရှိ အထူးစီးပွားရေးဇုန်များ
ရှင်ပညာသီဟ

**ရှင်ပညာသီဟ** (၁၁၂၁ − ၁၁၇၆) သည် *ဂူကြီးဆရာတော်*ဟု ထင်ရှားသည့် ဆရာတော် ဖြစ်သည်။

## ဘဝ
ဆရာတော်ကို ၁၁၂၁ ခုနှစ်တွင် ယိုးဒယားပြည်၊ ဒွါရဝတီမြို့၌ ဖွားမြင်ခဲ့သည်။ ငယ်မည်မှာ မောင်ယာ ဖြစ်သည်။

### မြန်မာနိုင်ငံသို့ ရောက်ခြင်း
ဆင်ဖြူရှင်လက်ထက် ၁၁၂၉ ခုနှစ်တွင် ယိုးဒယားသို့ ချီတက်တိုက်ခိုက်၏။ ထို့နောက် ဆရာတော်သည် မိဘဆွေမျိုးများနှင့်အတူ စစ်သုံ့ပန်းအဖြစ် ရတနာပူရအင်းဝမြို့သို့ ရောက်ခဲ့သည်။

### ရဟန်းပြုခြင်း
ဗားကရာဆရာတော်ထံတွင် စာပေများကို သင်ကြား၍ သာမဏေဝတ်ခဲ့သည်။ ဘွဲ့အမည်မှာ “ရှင်ပညာ” ဖြစ်သည်။ သာမဏေအဖြစ်နှင့်ပင် ပထမကျော် အောင်ခဲ့သည်။ 

ထို့နောက်တွင် “ရှင်ပညာသီဟ” ဘွဲ့ဖြင့် ရဟန်းပြုခဲ့သည်။ ဆရာတော်သည် ပညာသီဟမဟာဓမ္မရာဇဂုရုတံဆိပ်၊ ပညာသီဟာဘိ သီရိသဒ္ဓမ္မဓဇမဟာဓမ္မရာဇာဓိရာဇဂုရု တံဆိပ်တော်များ ဆပ်ကပ်ခြင်း ခံခဲ့ရသည်။

### မဟာဒါန်ဝန်ဖြစ်ခြင်း
ဆရာတော်သည် ၁၁၆၃ ခုနှစ်တွင် လူထွက်ခဲ့သည်။ ထို့နောက် ဘိုးတော်မင်းတရားကြီးက “သီရိနန္ဒသင်္ကြံ” ဘွဲ့ဖြင့် မဟာဒါန်ဝန် ခန့်ခဲ့သည်။

### ကွယ်လွန်ခြင်း
၁၁၇၆ ခုနှစ်တွင် မုတ္တမြို့ရုံးထက်တွင် ယိုးဒယားမွန်တို့ သတ်၍ အနိစ္စရောက်ခဲ့သည်။

## ပြုစုခဲ့သည့်  ကျမ်းများ
အောက်ပါကျမ်းတို့ကို ပြုစုခဲ့သည် −

၁။ ဓာတုကထာအဋ္ဌကထာနိသျ၊

၂။ ပုဂ္ဂလပညတ်အဋ္ဌကထာနိသျ၊

၃။ ကထာဝတ္ထုအဋ္ဌကထာနိသျ၊

၄။ ယမိုက်အဋ္ဌကထာနိသျ၊

၅။ ပဋ္ဌာန်းအဋ္ဌကထာနိသျ၊

၆။ သုတ်သီလက္ခန်ဋီကာဟောင်းနိသျ၊

၇။ ဇိနာလင်္ကာရဋီကာနိသျ၊

၈။ မူလဋီကာနိသျ၊

၉။ အနုဋီကာနိသျ၊

၁၀။ လောကီပဏ္ဏာသဇာတ်နိသျ၊

၁၁။ နာဋိကဝိနိစ္ဆယ၊

၁၂။ ပဉ္စပကြိုဏ်အဋ္ဌကထာနိသျ − ပ။

## မှတ်စု
## ကိုးကား
ကဏ္ဍ:ဗုဒ္ဓဘာသာရဟန်းများ
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ စာရေးဆရာများ
ဂျာနယ်ကျော်

**ဂျာနယ်ကျော်** () သည် မြန်မာဘာသာဖြင့် ထုတ်ဝေသော အပတ်စဉ်ထုတ် ဂျာနယ်တစ်စောင်ဖြစ်သည်။ နိုင်ငံရေး၊ လူမျိုးရေးကိစ္စများကို ထိထိပေါက်ပေါက် ရေးသားသဖြင့် ရှင်လူများ စိတ်ဝင်တစား စောင့်မျှော်ဖတ်ရှုကြရသည်။

## စတင်ထုတ်ဝေခြင်း 
၁၉၃၉ ခု၊ မေလ ၂၇ ရက်တွင် စထုတ်သည်။ အိန္ဒိယ၌ အပတ်စဉ်ထုတ် စာနယ်ဇင်းများ များစွာရှိသော်လည်း မြန်မာပြည်၌မူ လစ်ဟာမှုရှိနေသဖြင့် တစိတ်တဒေသဖြည့်စွက်လိုသဖြင့် ထုတ်ဝေရသည်ဟု အယ်ဒီတာ့အာဘော်တွင် ဖော်ပြထားသည်။ ထုတ်ဝေရသည့် ရည်ရွယ်ချက်မှာ ပြည်သူ့ရေးရာကိစ္စရပ်များကို အစိုးရက အရေးတယူဆောင်ရွက်ခြင်းအလို့ငှာ တိုက်တွန်းနှိုးဆော်ရန်၊ ပြည်သူများ အရေးပေါ်က မည်သို့လုပ်ကိုင်ရမည်ကို အကြံပေးရန် နှင့် ဖော်ပြရန်ရှိက မကြောက်မထောက် အမှန်အတိုင်းရေးရန် ဖြစ်သည်ဟု ရေးသားထားသည်။ အဖိုးအနေဖြင့် သုံးပဲ ကျသင့်ပြီး စာမျက်နှာ ၂၈ မျက်နှာ ပါရှိသည်။

အယ်ဒီတာမှာ မြန်မာ့အလင်းထွက် ဦးချစ်မောင် ဖြစ်သည်။ တွဲဘက်အယ်ဒီတာအဖြစ် ဦးစောဦးက တာဝန်ယူထားသည်။ ရုံးခန်းကို အမှတ် ၁၁၆၊ မွန်ဂိုမာရီလမ်း (ယခု ဗိုလ်ချုပ်လမ်း)၊ ရန်ကုန်မြို့တွင် ဖွင့်ခဲ့သည်။ ဆက်သွယ်နိုင်ရန် စကားပြောကြေးနန်းနံပါတ် ၁၇၈၅ ကို ယူထားသည်။

## တိုက်ပေါက် စာရေးဆရာများ 
ဂျာနယ်ကျော်တိုက်မှ မွေးထုတ်လိုက်သော စာရေးဆရာများမှာ အောက်ပါအတိုင်းဖြစ်သည် -
* ဂျာနယ်ကျော် ဦးချစ်မောင် (ရွှေလင်းယုန် အမည်ဖြင့်လည်း ဂျာနယ်၌ ဖောင်ဖြည့် ရေးသည်)
* ဂျာနယ်ကျော် စောဦး
* ဂျာနယ်ကျော် မမလေး
* ဂျာနယ်ကျော် တင့်ဆွေ

## ပါဝင်သော ကဏ္ဍများ 
### ဦးလေး ပြောမယ် 
လူငယ်များ၏ အနေအထိုင်၊ အပြုအကျင့်နှင့် ပတ်သက်၍ လုပ်ဆောင်သင့်သည်များကို ဦးလေးတစ်ဦးမှ တူမောင်ဖြစ်သူအားပြောပြဟန် အကြံပေးသည့် ကဏ္ဍဖြစ်သည်။
### အယ်ဒီတာထံသို့ ထိုမှဤမှပေးစာများ 
အယ်ဒီတာထံ လိပ်မူကာ ဂျာနယ်တိုက်သို့ ပေးပို့လာသော စာများကို အကျဉ်းချုံးဖြေကြားပေးသော ကဏ္ဍဖြစ်သည်။
### ကျွန်ုပ်တို့၏ ခေါင်းမာသော ရုပ်ပြောင်ရေးဆရာ 
ရုပ်ပြောင် တစ်ကွက်ကာတွန်းကဏ္ဍဖြစ်သည်။
### ဤအချက်များကို မကျေနပ် 
အိတ်ဖွင့်ပေးစာနှင့် ဆင်တူသည်။ အုပ်ချုပ်မှုကိစ္စများနှင့် ပတ်သက်၍ မကျေလည်မှုများကို ပေးပို့လာပါက ဤကဏ္ဍ၌ ဖော်ပြသည်။
### သူတို့အပြော 
အခြားစာနယ်ဇင်းများမှ ကောက်နုတ်ချက်များ၊ အစိုးရလူကြီးပိုင်းတို့၏ ပြောဆိုချက်များကို ထုတ်နုတ်ဖော်ပြသည်။

## ကိုးကား
ရှင်မုနိန္ဒ (မင်းကွန်းဆရာတော်)

**ရှင်မုနိန္ဒ** (*မင်းကွန်းဆရာတော်*ဟုလည်း သိကြသည်) (၁၁၂၃ - ၁၂၁*) သည် ဆင်ဖြူရှင်မင်းတရားလက်ထက်တွင် ထင်ရှားသည့် ဆရာတော် ဖြစ်သည်။

## ဘဝ
ဆရာတော်ကို ၁၁၂၁ ခုနှစ်၊ တပို့တွဲလဆန်း ၄ ရက်နေ့တွင် ရတနပုရအဝမြို့တော် ဈေးငယ်ပိုးတန်းရပ်တွင် ဖွားမြင်ခဲ့သည်။ ငယ်မည်မှာ ခွေးဖြူ ဖြစ်သည်။ မိဘများမှာ ဦးထွေးနှင့် ရှင်မှန်ညိုတို့ ဖြစ်ကြသည်။ အင်းဝပျက်သည့်အခါ နန်းတော်ရှေ့အရပ်တွင် ပြောင်းရွှေ့နေထိုင်သည်။ 

ငယ်စဉ်တွင် ပဒုံကျောင်းတိုက်တွင် ပဲခင်းကျော်ဆရာတော်ထံမှ ပညာများ သင်ကြားခဲ့သည်။ 

အသက် ၂၁ နှစ်အရွယ်တွင် ရှင်မုနိန္ဒဟူသည့်ဘွဲ့ဖြင့် ရဟန်းဘောင်သို့ ဝင်ရောက်ခဲ့သည်။ ဆရာတော်သည် ရွှေမြင်တင်တောင်ခါးပန်း ရွှေမြင်တင်ဘုရားအနီးတွင် တိုက်တာတည်၍ သီတင်းသုံးခဲ့သည်။ အင်းဝမြို့၊ သဌေးရပ်တွင် မဟာဇောတိကသူဌေးသည် ကျောင်းဆောက်လုပ်ကာ လှူဒါန်းခဲ့သည်။ 

ဆရာတော်သည် စလင်းသာသနာပိုင်ဆရာတော်ဘုရားကြီး လက်ထက်တွင် မုနိန္ဒာဘိဃောသမဟာဓမ္မရာဇဂုရု တံဆိပ်တော် ရခဲ့သည်။ အမရပူရဒုတိယနန်းတည် မင်းလက်ထက်တွင် မုနိန္ဒာဘိဃောသ သီရိသဒ္ဓမ္မဓဇမဟာဓမ္မရာဇာဓိရာဇဂုရုတံဆိပ်တော်ကို ရခဲ့သည်။

## ပျံလွန်တော်မူခြင်း
ဆရတော်သည် သက်တော် ၉၀ အရွယ်တွင် ပျံလွန်တော်မူခဲ့သည်။

## ပြုစုခဲ့သည့် ကျမ်းများ
ဆရာတော်သည် ဓာတုဝိဘာဒီပနီကျမ်းကို ပြုစုစီရင်ခဲ့သည်။

## မှတ်စု
## ကိုးကား
ကဏ္ဍ:ဗုဒ္ဓဘာသာရဟန်းများ
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ စာရေးဆရာများ
ရှင်သူရိယဝံသ

**ရှင်သူရိယဝံသ** (၁၁၂၅ - ၁၂၀၁) သည် *သဲအင်းဆရာတော်*ဟု ကုန်းဘောင်လက်ထက်တွင် ထင်ရှားခဲ့သည့် သာသနာပိုင်ဆရာတော်တစ်ပါး ဖြစ်သည်။

## ဘဝ
ဆရာတော်ကို ၁၁၂၅ ခုနှစ်၊ နတ်တော်လဆန်း ၇ ရက်တွင် ပုခန်းမြို့၊ သဲအင်းရွာတွင် ဖွားမြင်ခဲ့သည်။ မိဘများမှာ ဦးအောင်စံ၊ ရှင်ပုံ တို့ ဖြစ်သည်။ ဆရာတော်၏ ငယ်မည်မှာ ဦးကြောင် ဖြစ်သည်။

ငယ်စဉ်အခါက အစ်ကိုတော်စပ်သူ ရှင်စန္ဒိထေရ်နှင့်အတူ အင်းဝမြို့တော် ဘုံကျော်တိုက် စရစ်ဆရာတော်၊ မိုးထိတိုက် ထန်းတပင်ဆရာတော်တို့ထံတွင် ပညာသင်ကြားခဲ့ပြီး သူရိယဟူသည့် ဘွဲ့ဖြင့် သာမဏေပြုခဲ့သည်။ 

၂၅ နှစ်အရွယ်တွင် ဗားကရာဆရာတော်ကြီးထံတွင် ဆည်းကပ်၍ ရဟန်းပြုခဲ့သည်။ ၁၁၆၁ ခုနှစ်မှစ၍ သဲအင်းရွာ၌ ကျောင်းတိုက်တည်၍ စာပေများ ပို့ချခဲ့သည်။ ၁၁၈၁ ခုနှစ် ဘကြီးတော်လက်ထက် ရွှေမြို့တော်သို့ ရောက်ခဲ့သည်။ ထို့နောက် အိမ်ရှေ့မင်း (သာယာဝတီမင်း) က ကိုးကွယ်တော်မူခဲ့သည်။ 

ဆရာတော်သည် ၁၁၈၂ ခုနှစ်တွင် သဒ္ဓမ္မဝံသာဘိ သီရိဓဇမဟာဓမ္မရာဇာဓိရာဇဂုရုတံဆိပ်တော်ကို ရခဲ့ပြီး အင်းဝမြို့အနောက်ဘက် သဲအင်းကျောင်းတိုက်ကို အလှူခံကာ သီတင်းသုံးတော်မူခဲ့သည်။ ၁၁၉၁ ခုနှစ်တွင် သာသနာပိုင်အဖြစ် အပ်နှင်းခြင်းခံရသည်။ သူရိယဝံသာဘိသီရိပဝရာလင်္ကာရဓမ္မေသနာပတိမဟာဓမ္မရာဇဓိရာဇဂုရုတံဆိပ်တော်ကိုလည်း ရခဲ့သည်။

## ပျံလွန်တော်မူခြင်း
ဆရာတော်သည် ၁၂၀၁ ခုနှစ်၊ သီတင်းကျွတ်လဆုတ် ၁၃ ရက်နေ့တွင် ပျံလွန်တော်မူခဲ့သည်။

## ပြုစုခဲ့သည့် ကျမ်းများ
ဆရာတော်သည် အောက်ပါကျမ်းတို့ကို ပြုစုခဲ့သည်။

၁။ ဝီထိလက်ရိုးကျမ်း၊

၂။ ပဋ္ဌာန်းသုံးချက်စု၊ ပစ္စည်းပြိုင်ရာသီစုကျမ်း၊

၃။ ယမိုက်ဆယ်ကျမ်းအရကောက်။

## ကိုးကား
ကဏ္ဍ:ဗုဒ္ဓဘာသာရဟန်းများ
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ ဗုဒ္ဓဘာသာ ရဟန်းတော်များ
ကဏ္ဍ:မြန်မာသာသနာပိုင်များ
ကဏ္ဍ:မြန်မာ စာရေးဆရာများ
ဂျွန်ကွန်စတေဗယ်

**ဂျွန်ကွန်စတေဗယ်**သည် အင်္ဂလိပ်လူမျိုး ရှုခင်းပန်းချီဆရာတစ်ဦးဖြစ်သည်။ ဂျွန်ကွန်စတေဗယ်ကို အင်္ဂလန်နိုင်ငံ၊ ဆပ်ဖတ်ခရိုင် အရှေ့ဗာဂဟော့မြို့၌ ၁၇၇၆ ခုနှစ် ဇွန်လ ၁၁ ရက်နေ့တွင် မွေးဖွားခဲ့သည်။ ဖခင်ဖြစ်သူမှာ ချမ်းသာကြွယ်ဝသော ဂျုံစက်လုပ်ငန်းရှင်တစ်ဦးဖြစ်ပြီး ဂျွန် အသက် ၇- နှစ်အရွယ်ခန့်မှစပြီး ကျောင်းအိပ်ကျောင်းစား ပညာသင်ယူစေခဲ့သည်။ ကျောင်းစာသင်ကြားရာမှာ ငြီးငွေ့လာသော ဂျွန်သည် ကျောင်းမှထွက်ပြီးနောက် ဖခင်ဖြစ်သူ၏ လုပ်ငန်းများတွင် ဝင်ရောက်လုပ်ကိုင်ကူညီခဲ့သည်။ ငယ်စဉ်ကတည်းက ပုံဆွဲခြင်းကို ဝါသနာပါခဲ့သည့်အတွက် အားလပ်ချိန်တိုင်းမှာ ပုံဆွဲလေ့ကျင့်နေလေ့ရှိသည်။ ဂျွန်၏ဖခင်က ဂျွန့်အား ပန်းချီဆရာဖြစ်သွားမှာ လုံး၀ မလိုလားသည့်အတွက် ဂျွန်၏ ဝါသနာကို အားပေးခြင်း မပြုခဲ့ပါ။ သို့သော် ဂျွန်၏ ဝါသနာနှင့် ဇွဲလုံ့လကို တားဆီးခြင်း မပြုနိုင်ခဲ့ပေ။ ၁၇၉၅-ခုနှစ်အရောက်တွင် လန်ဒန်မြို့ကိုသွားရောက်ပြီး ပန်းချီပညာလေ့လာသင်ယူခြင်းကို ခွင့်ပြုလိုက်ရပါတော့သည်။ 

ဂျွန်သည် လန်ဒန်မြို့၏ တော်ဝင်ပန်းချီပညာရှင်တစ်ဦးဖြစ်သူ ဂျိုးဇက်ဖယ်ရင်တန်နှင့် တွေ့ဆုံခဲ့ပြီး ဆရာဂျိုးဆက်ထံမှာ ပန်းချီပညာများကို စတင်သင်ယူခဲ့သည်။ ၁၇၉၉-ခုနှစ်တွင် ဆာဂျော့ဗိုးမွန့် ၏ အကူအညီနှင့် လန်ဒန်မြို့ရှိ နာမည်ကျော်တော်ဝင်ပန်းချီကျောင်းတွင် ကျောင်းဝင်ခွင့် ရရှိခဲ့ချိန်မှစ၍ ဘဝတစ်သက်တာပတ်လုံး ပန်းချီပညာကို အသုံးချပြီး အသက်မွေးဝမ်းကျောင်းရန် ဆုံးဖြတ်ခဲ့ပေသည်။ 

၁၈၀၂-ခုနှစ်တွင် ဂျွန်သည် သူရေးဆွဲထားသော ပန်းချီကားများကို တော်ဝင်အနုပညာတံခွန်အသင်းတွင် တင်ပြခဲ့သည်။ ဂျွန်၏ ဆွဲဆောင်မှုရှိသော အရောင်နှင့် လက်ရာများကြောင့် တော်ဝင်အနုပညာအသင်း၏ ဥက္ကဋ္ဌဖြစ်သူ ဗင်ဂျမင်ဝက်ကလည်း ဂျွန်ကို အားပေးခဲ့
သည့်အတွက် ထိုအသင်းမှ ခန့်အပ်သော လခစား ပုံဆွဲဆရာအလုပ်ကိုပင် လက်မခံတော့ဘဲ ကိုယ်ပိုင်ပန်းချီလုပ်ငန်းထူထောင်ရန် ကြိုးစားခဲ့ပေသည်။ 

၁၈၀၆ မှ ၁၈၀၉-ခုနှစ်အတွင်းတွင် ဂျွန်သည် ရေးနောနှင့် ဟော့ပနာတို့၏ ပုံတူကားများကို ကူးယူရေးဆွဲပြီး ပုံတူဆွဲဆရာဖြစ်ရန် ကြိုးစားခဲ့သည်။ ကြိုးစားခဲ့သည့်အတိုင်း ပုံတူရေးဆွဲခြင်းအတတ်မှာ ကျွမ်းကျင်တတ်မြောက်သင့်သလောက် ကျွမ်းကျင်ခဲ့ပေမယ့် ဆေးအရောင်နှင့် အလင်းအမှောင်အထားအသို မှန်ကန်မှုဘက်မှာ စိတ်ဝင်စားလာပြီဖြစ်သော ဂျွန်သည် ထိုအချိန်မှစပြီး ရှုခင်းပန်းချီများကိုသာ တစိုက်မတ်မတ် ရေးဆွဲခဲ့သည်။ 

၁၈၁၆-ခုနှစ်တွင် ဂျွန်၏ ဖခင်ဖြစ်သူ ကွယ်လွန်ပြီးနောက် ဂျွန်က မာရီယာအဲလိဇဘက်နှင့် လက်ထပ်ခဲ့သည်။ ဝါသနာပါရာ ပန်းချီများ ရေးဆွဲရင်း လန်ဒန်မြို့မှာ ဆက်လက်နေထိုင်ခဲ့သည်။ ၁၈၁၉-ခုနှစ်တွင် တော်ဝင်ပန်းချီအသင်းကြီး၏ အတိုင်ပင်ခံ ပန်းချီဆရာတစ်ဦးအဖြစ် ရွေးချယ်တင်မြှောက်ခြင်း ခံခဲ့ရသည်။ ငွေကြေးအရ ပြည့်စုံလုံလောက်နေပေမယ့် ကျန်းမာရေး တစ်စတစ်စ ချို့ယွင်းလာသေည ဇနီးဖြစ်သူကြောင့် သူတို့၏ အိမ်ထောင်ရေးမှာ ပျော်ရွှင်ချမ်းမြေ့သင့်သလောက် သာယာပျော်ရွှင်ခြင်းကို မရရှိခဲ့ပါ။ ၁၈၂၇-ခုနှစ် အကုန်တွင် ဇနီးဖြစ်သူ ကွယ်လွန်ခဲ့သည့်အတွက် စိတ်ဓာတ်များကျဆင်းပြီး ၁၈၂၉-ခုနှစ်မှာ တော်ဝင်အနုပညာကျော်တစ်ဦးအဖြစ် ရွေးချယ်ခြင်းခံရတာကိုတောင် ဝမ်းသာပျော်ရွှင်ခြင်း မရှိအောင် ဖြစ်ခဲ့ရသည်။ သို့သော် ဂျွန်က သူ့၏ ဝါသနာဖြစ်သော ပန်းချီရေးဆွဲခြင်းတွင် စိတ်ရောကိုယ်ပါ မြှုပ်နှံခဲ့ပြီး ကမ္ဘာကျော်ပန်းချီကား အမြောက်အမြားကို ရေးဆွဲနိုင်ခဲ့ပေသည်။ ၁၈၃၇-ခုနှစ် မတ်လ ၃၁ နေ့တွင် ရုတ်တရက် နှလုံးရပ်ပြီး ကွယ်လွန်ခဲ့သည်။ ဂျွန်၏ ရုပ်ကလာပ်ကို ဟမ်စတက်ဘုရားရှိခိုးကျောင်းဝင်းအတွင်း၌ ယနေ့တိုင်အောင် မြှုပ်နှံထားရှိလေသည်။

## ကိုးကား
ရှင်မုနိန္ဒ (စလင်းသာသနာပိုင်ဆရာတော်)

**ရှင်မုနိန္ဒ** (၁၀၂၅ - ၁၂၀၂) (*စလင်းသာသနာပိုင်ဆရာတော်*) သည် ထင်ရှားကျော်ကြားသည့် ရဟန်းတစ်ပါး ဖြစ်သည်။

## ဘဝ
ဆရာတော်ကို ၁၁၂၅ ခုနှစ်တွင် စကုမြို့အဝင် ကန့်ကလာရွာတွင် ဖွားမြင်ခဲ့သည်။ မိဘများမှာ အသည်ကြီး မောင်ညိုသီလ၊ ရှင်မိတို့ ဖြစ်သည်။ ငယ်မည်မှာ မောင်ချစ်လောက် ဖြစ်သည်။ ဆရာတော်ကို ဖွားစဉ်အခါက လောက်ကောင်ငယ်များ ပါသည့်အတွက် **မောင်ချစ်လောက်**ဟု အမည်မှည့်သည်ဟု အချို့က ဆိုကြသည်။

မောင်ချစ်လောက်သည် ခုနစ်နှစ်သားအရွယ်ရောက်မှ စကားစပြော၏။ သို့သော် ဉာဏ်ပညာအလွန်ထက်၏။ ငယ်စဉ်က ကြက်သွန်ခင်းဆရာတော်၏ တပည့် ရှင်မေဒိယထံတွင် ပညာသင်ကြား၍ သာမဏေဝတ်ခဲ့သည်။ ဘွဲ့အမည်မှာ ရှင်ပညာသီဟ ဖြစ်သည်။

၁၁၄၆ ခုနှစ်တွင် ရဟန်းပြုခဲ့သည်။ ပန်းလွှားဆရတော် ရှင်ဂုဏဝန္ထထံတွင် စာပေများ သင်ယူခဲ့သည်။ ဆရာတော်၏ ချီးမြှောက်ခြင်းကို ခံခဲ့ရ၍ ၁၁၅၅ ခုနှစ်တွင် ဥဘတောဝိဘင်းကို သုဓမ္မာသဘင်တွင် ပြန်ဆိုနိုင်ခဲ့သည်။ ၁၁၇၈ ခုနှစ်တွင် ဘိုးတော်ဘုရားသည် နေပြည်တော်သို့ ပင့်ဆောင်ကာ သိက္ခာထပ်ခဲ့သည်။ ၁၁၈၁ ခုနှစ်တွင် ဘကြီးတော်မင်းသည် မအရပုရမြို့၊ အာသောကာရမတိုက်ရတနာဘုံကျော်ကျောင်းကို လှူခဲ့သည်။ ၁၁၈၂ ခုနှစ်၊ တန်ခူးလဆန်း ၁ ရက်နေ့တွင် သာသနာပိုင်ဆရာတော်အဖြစ် တင်မြှောက်ခြင်း ခံခဲ့ရသည်။ မုနိန္ဒာဘိ သီရိသဒ္ဓမ္မဓဇမဟာဓမ္မရာဇာဓိရာဇဂုရုဘွဲ့တံဆိပ်တော် ကပ်လှူခြင်း ခံခဲ့ရသည်။ 

ထို့နောက် အင်းဝမြို့တော်၊ မဟာအောင်မြေဘုံသာကျောင်းတော်ကိုလည်း အလှူတော်ခံ ရခဲ့သည်။ မုနိန္ဒာဘိဝံသဓမ္မသေနာပတိ မဟာဓမ္မရာဇာဓိရာဇဂုရုတံဆိပ်တော်ကို ထပ်မံရခဲ့သည်။ ထို့နောက် မဟာဘုံကျော်ကျောင်းတိုက်နှင့် မုနိန္ဒာဘိဝံသဓမ္မသေနာပတိသီရိသဒ္ဓမ္မပါလ မဟာဓမ္မရာဇာဓိရာဇဂုရု တံဆိပ်တော်နှင့်တကွ ရတနာဘုံကျော်ကျောင်းတော်ကြီးကို မွမ်းမံလှူဒါန်းခဲ့ပြန်သည်။

## ပျံလွန်တော်မူခြင်း
ဆရာတော်သည် ၁၂၀၂ ခုနှစ်၊ တော်သလင်းလပြည့်ကျော် ၈ ရက်နေ့တွင် ပျံလွန်တော်မူခဲ့သည်။

## ပြုစုခဲ့သည့် ကျမ်းများ
ဆရာတော်သည် အောက်ပါကျမ်းများကို ရေးသားပြုစုတော်မူခဲ့သည်။ ၎င်းတို့မှာ -

၁။ အဘိဓမ္မာဝတာရအဋ္ဌကထာနိသျသစ်၊

၂။ ရာဇိန္ဒရာဇပုညဒီပနီ၊

၃။ အဘိဓမ္မတ္ထသင်္ဂဟဒီပနီ၊

၄။ ပရိတ်ကြီး။

## မှတ်စု
## ကိုးကား
ကဏ္ဍ:ဗုဒ္ဓဘာသာရဟန်းများ
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ ဗုဒ္ဓဘာသာ ရဟန်းတော်များ
ကဏ္ဍ:မြန်မာသာသနာပိုင်များ
ကဏ္ဍ:မြန်မာ စာရေးဆရာများ
စားတော်ချက်ကျမ်း

**စားတော်ချက်ကျမ်း** ကို ဟံသာဝတီ ပုံနှိပ်တိုက်က ၁၉၆၅ ခုနှစ်တွင် မြန်မာဘာသာဖြင့် ထုတ်ဝေသည်။ 

မန္တလေးမြို့၊ အနောက်ခင်မကန် ပါဠိတက္ကသိုလ်နေ ကျောက်ဆောင်ကျောင်းဆရာတော် အရှင် ဝါသေဝ ပေးပို့လာသော ပေမူကို ဟံသာဝတီ ပါဠိဆရာများအဖွဲ့၏ အဖွဲ့ဝင်များဖြစ်သော ဦးခင်စိုး (သာသနဓဇ သီရိပဝရ စမ္မာစရိယ)၊ ဦးသိန်းဟန်၊ ဦးတင်နွယ်၊ ဦးဟန်ထွန်း၊ ဦးပု၊ ဦးရွှေဖူး နှင့် ဦးသိန်းဟန် တို့က တည်းဖြတ်ကာ ထုတ်ဝေလိုက်ခြင်း ဖြစ်သည်။

## ပါဝင်သော ဟင်းနည်းများ 
ဤစာအုပ်တွင် ပါဝင်သောနည်းများကို ဟင်းမျိုးဆယ်ပါးအရ  ခေါင်းစဉ်ခွဲရာ အောက်ပါအတိုင်း တွေ့ရသည် -
### အချက် 
* ဝက်သား ဟင်းလေးချက်နည်း
* ဝက်သားပေါင်း ဟင်းလေးချက်နည်း
* ထောပတ်ထမင်း ချက်နည်း
* အမဲချဉ်ခါး ချက်နည်း
* အမဲဝမ်းတွင်းသား ချက်နည်း
* ငါးပတ် ချက်နည်း
* ဟင်းချို ချက်နည်း
* ထန်းမြစ်ဟင်း ချက်နည်း
* အရက် ချက်နည်း
* ကုလားပဲဟင်း ချက်နည်း
* ဒရယ်ချေးခါး ချက်နည်း
* ချဉ်ပေါင် ချက်နည်း

### အပြုတ် 
* ထမနဲ ကျိုနည်း

### အဖုတ် 
* ငါးပိသမြိုင်ဖုတ်နည်း
* ငါးလူး၊ ငါးလဲ၊ ငါးပတ်တစ် တို့ကို ဖုတ်နည်း
* ငါးပိဿားရေကရာ ဖုတ်နည်း

### အလှော် 
* ပဲကြီး လှော်နည်း
* ကုလားပဲ လှော်နည်း

### အကြော် 
* သရက်ရွက် ကြော်နည်း
* ကြက်ဥ ကြော်နည်
* ပိန္နဲရွက် ကြော်နည်း
* မက်မန်းဥ ကြော်နည်း

### အကျစ် 
### အကင် 
* ပုစွန်ထုပ် ကင်နည်း

### အပေါင်း 
* ငါး ပေါင်းနည်း
* အမဲ ပေါင်းနည်း

### အထောင်း 
* ငရုတ် ထောင်းနည်း

### အသုပ် 
* ကျွဲသား သုပ်နည်း
* နွားသား သုပ်နည်း
* ဝက်ခေါင်း သုပ်နည်း
* အမဲစဉ်းကော သုပ်နည်း
* အမဲအကြော သုပ်နည်း
* ကြက်ဥ သုပ်နည်း

* နှမ်းဖတ်ချဉ် တည်နည်း
* သံပရာသီးချဉ် တည်နည်း
* တမာရွက်ချဉ် တည်နည်း
* ကင်းပုံသီးချဉ် တည်နည်း
* ခရမ်းသီးချဉ် တည်နည်း
* သရက်ရွက်ချဉ် တည်နည်း
* ငါးချဉ် တည်နည်း
* အမဲချဉ် တည်နည်း
* ငါးချဉ်ဖြူ တည်နည်း
* မန်ကျည်းရွက်ချဉ် တည်နည်း
* သရက်သီးချဉ် တည်နည်း (အစို)
* သရက်သီးချဉ် တည်နည်း (အခြောက်)
* ငရုတ်ချဉ် တည်နည်း
* ပဲသီးနုချဉ် တည်နည်း
* ကြက်ဟင်းခါးသီးချဉ် တည်နည်း
* ပေါက်ပန်းဖြူသီးချဉ် တည်နည်း
* မျှစ်ချဉ် တည်နည်း
* ဆိတ်ဖူးချဉ် တည်နည်း
* ချင်းစိမ်းချဉ် တည်နည်း
* မုန်လာခေါင်းချဉ် တည်နည်း
* မုန်လာခေါင်းအရွက်ချဉ် တည်နည်း
* ကတက်ရွက်ချဉ် တည်နည်း
* ဟင်းကလာချဉ် တည်နည်း
* ခရမ်းချဉ်သီးချဉ် တည်နည်း
* သခွားသီးချဉ် တည်နည်း
* ဖရဲသီးချဉ် တည်နည်း
* ငါးကလေးချဉ် တည်နည်း
* ဝက်သားချဉ် တည်နည်း
* ကုလားပုန်းရည် တည်နည်း
* ယုန်သားချဉ် တည်နည်း

* ငါးပိကောင် လုပ်နည်း
* ငါးပိ လုပ်နည်း
* အမဲသနပ် လုပ်နည်း
* ကြက်ဥမုန့် လုပ်နည်း
* ရှားစောင်းကြီးသနပ် လုပ်နည်း
* နာရီဆုပ် လုပ်နည်း

* ကင်းပုံသီး သိပ်နည်း

အခြား မီးဖိုချောင်သုံးနည်းများဖြစ်သည့် အောက်ပါတို့ကိုလည်း တွေ့ရသည် -
* မန်ကျည်းရွက်နု ထားနည်း
* ပဲပင်ပေါက် ပျိုးနည်း
* ဆားငန် နုတ်နည်း
* နနွင်းနိုင်သည်ကို နုတ်နည်း
* အသား တာရှည်ခံအောင် စီမံနည်း

## ကိုးကား
ရှင်ဝရ (တတိယကျော်အောင်စံထားဆရာတော်)

ရှင်ဝရ (၁၁၂၅ - ၁၃၀၈) သည် တတိယကျော်အောင်စံထားဆရာတော် ဖြစ်သည်။

## ဘဝ
ဆရာတော်ကို ၁၁၂၅ ခုနှစ်တွင် အင်းဝမြို့ အနောက်တောင်ယွန်းရှိ ငစင်ရိုင်းရွာတွင်  ဖွားမြင်ခဲ့သည်။ ငယ်မည်မှာ မောင်ပေါ်  ဖြစ်သည်။ 

“ရှငင်ဝရ” ဟူသည့်ဘွဲ့ဖြင့် ရှင်သာမဏေ ဝတ်ခဲ့သည်။ ထို့နောက်တွင် လူဝတ်လဲကာ တရားဓမ္မများ ဟောပြောခဲ့သည်။ ထို့နောက်တွင် အမယ်နီနှင့် အိမ်ထောင်ပြုခဲ့သည်။

ထို့နောက်တွင် မြို့တော်အနောက်ဘက်  ဂူကြီးဘုရားစောင်းတန်းတောက်ဖက်တွင် မြေတိုင်းအတွင်းဝန်မင်း ကုသိုလ်တော်ဘုရားကြီး ရေစက်ချပွဲ၌ မြေတိုင်းဝန်ကို ဒါယကာပြုကာ ရဟန်းဝတ်ခဲ့သည်။ 

ရတနပုရစတုတ္ထမြို့တည် မင်းတရားကြီးလက်ထက်တွင် တောင်ပလူကုန်းမဲထီးကျောင်းတိုက်တွ် သီတင်းသုံးခဲ့သည်။ ရွာပုမင်းသမီးသည် ဆက်လက်ကာ ကိုးကွယ်ခဲ့သည်။

ဆရာတော်သည်ဝရသမ္ဗောဓိသီရိသဒ္ဓမ္မရာဇဂုရုတံဆိပ်ကို ရရှိခဲ့သည်။

## ပျံလွန်တော်မူခြင်း
ဆရာတော်သည် ၁၂၀၈ ခုနှစ်တွင် ပျံလွန်တော်မူခဲ့သည်။

## ကိုးကား
ရှင်ပညာ (မြင်းဝန်မင်းကြီးဆရာတော်)

ရှင်ပညာ (၁၁၂၅ - ၁၂၁၂) သည် မြင်းဝန်မင်းကြီးဆရာတော် ဟု ထင်ရှားသည့် ဆရာတော် ဖြစ်သည်။

## ဘဝ
ဆရာတော်ကို ၁၁၂၅ ခုနှစ်တွင် အလုံမြို့၊ မောင်းထောင်ရွာတွင် ဖွားမြင်ခဲ့သည်။ ငယ်မည်မှာ ဦးမြတ်ညို ဖြစ်သည်။ ဆွေမျိုးတော် သခင်မရှင်ရွဲက ကောက်ယူမွေးစားသဖြင့် “မြောက်မြို့မုဆိုးဖိုသား” ဟု တွင်ခဲ့သည်။

အရွယ်ရောက်သည့်အခါ “ရှင်ပညာ” ဟူသည့် ဘွဲ့ဖြင့် ရဟန်းပြုခဲ့သည်။ အမရပုရမြို့ မြောက်မျက်နှာ မဟာမုနိဘုရားမြောက်ဘက် မြင်းစုကြီးဝန် မဟာမင်းခေါင် ဆောက်လုပ်သည့် ကျောင်းတွင် သီတင်းသုံးခဲ့သည်။

ဆရာတော်သည် ပညာဘိဓဇမဟာဓမ္မရာဇဂုရု တံဆိပ်တော်ကို ရခဲ့သည်။

## ပျံလွန်တော်မူခြင်း
ဆရာတော်သည် ၁၂၁၂ ခုနှစ်၊ နတ်တော်လပြည့်ကျော် ၂ ရက်နေ့တွင် ပျံလွန်တော်မူခဲ့သည်။

## ကိုးကား
ရှင်ပရမ

မဲထီးဆရာတော် (ရှင်ပရမ) (၁၁၀၄ − ၁၁၅၉) အမရပူရမြို့ကို တည်ထောင်ခဲ့သည့် မင်းတရားကြီး၏ သားတော် တောင်ငူမင်း ကိုးကွယ်သည့် ရဟန်းဖြစ်သည်။

## ဘဝ
ဆရာတော်ကို ၁၁၀၄ ခုနှစ်တွင် တောင်ငူမြို့၊ မဲထီးရွာတွင် ဖွားမြင်ခဲ့သည်။ အရွယ်ရောက်သည့်အခါ “ရှင်ပရမ” ဟူသည့် ဘွဲ့ဖြင့် ရဟန်းပြုခဲ့သည်။ တောင်ငူမင်းက ကိုးကွယ်ခဲ့သည်။

အမရပူရမြို့ အရှေ့တောင်ထောင့်မဲထီးတိုက်တွင် သီတင်းသုံးခဲ့သည်။ ဆရာတော်သည် ပရမသီရိဝံသဓဇ မဟာဓမ္မရာဇဂုရု တံဆိပ်တော်ကို ခံယူခဲ့ရသည်။

## ပျံလွန်တော်မူခြင်း
ဆရာတော်သည် ၁၁၅၉ ခုနှစ်တွင် တောင်ငူမြို့၌ ပျံလွန်တော်မူခဲ့သည်။

## အခြားသော မဲထီးအမည်ရှိသည့် ဆရာတော်များ
မဲထီးဆရာတော်အဖြစ် ရှင်ကဝိ (၁၁၀၉ − ၁၁၉၆) နှင့် ရှင်ဉာဏသီရိဓဇ (၁၁၅၈ − ၁၂၁*) တို့လည်း ရှိသေးသည်။

ဘိုးတော်ဘုရားလက်ထက်က ရှင်မုနိန္ဒသည်လည်း မဲထီးဆရာတော်အဖြစ် ထင်ရှားခဲ့သည်။ ဤဆရာတော်သည် မုနိန္ဒာဘိဓဇမဟာဓမ္မရာဇဂုရုတံဆိပ်တော်ရ၍ တိကနိပါတ်အဋ္ဌကထာနိသျကို စီရင်ခဲ့သည်။

## ကိုးကား
ရှင်ကဝိန္ဒာဘိ

ရှင်ကဝိန္ဒာဘိ (၁၁၂၆ - ၁၁၉၂) သည် “မဟာဗောဓိဆရာတော်” ဟု ထင်ရှားသည့် ကျမ်းပြုဆရာတော် တစ်ပါး ဖြစ်သည်။

## ဘဝ
ဆရာတော်ကို သက္ကရာဇ် ၁၁၂၆ ခုနှစ်တွင် ဝါဆိုလဆန်း၊ ၁၂ ရက်နေ့တွင် အင်းဝမြို့တော်၊ အနောက်တောင်ယွန်း တောပြုန်းရွာတွင် ဖွားမြင်ခဲ့သည်။ မိဘများမှာ မောင်မွှေးစံ - ရှင်ဝတို့ ဖြစ်ကြသည်။ ငယ်မည်မှာ မောင်ပို ဖြစ်သည်။

ငယ်စဉ်တွင် “ရှင်ကဝိန္ဒ” ဘွဲ့ဖြင့် သာမဏေဝတ်ခဲ့သည်။ အင်းဝမြို့တော် အရှေ့တောင်ထောင့် ဝမ်းဘဲအင်းတောင်ဘက် မဟာဗောဓိဘုရားအနီး ကျောက်တိုက်ရွာကျောင်းတွင် သီတင်းသုံးတော်မူသည်။

ဘိုးတော်ဘုရားလက်ထက် အသက် ၂၃ နှစ်အရွယ်တွင် မြို့တော်အရှေ့တောင်ဘက် ခံတောသိမ်တွင် မဟာဗောဓိဆရာတော်ကြီးကို ဥပစ္ဈာယ်ပြု၍ ရဟန်းဘောင်သို့ ဝင်ရောက်ခဲ့သည်။ မဟာဗောဓိဆရာတော်ကြီးထံတွင်ပင် စာပေများ သင်ကြားခဲ့သည်။ အမရပူရမြို့တည် မင်းကြီးသားတော် တောင်ငူမင်းနှင့် သမီးတော် ကသာမြို့စားမင်းသမီးတို့သည် ကိုးကွယ်၍ မြို့အရှေ့ဘက် စောင်းကလောကန်တွင်း ကျောင်းတိုက်တွင် ကျောင်းဆောက်လုပ်ကာ လှူဒါန်းခဲ့သည်။

ဆရာတော်သည် ကဝိန္ဒာဘိသီရိဓဇမဟာဓမ္မရာဇာဓိရာဇဂုရုတံဆိပ်တော် ရရှိခဲ့သည်။

## ပျံလွန်တော်မူခြင်း
ဆရာတော်သည် ၁၁၉၂ ခုနှစ်တွင် ပျံလွန်တော်မူခဲ့သည်။

## ပြုစုခဲ့သည့် ကျမ်းများ
ဆရာတော်သည် အောက်ပါကျမ်းများကို ပြုစုခဲ့သည်။

၁။ အဘိဓမ္မတ္ထသင်္ဂဟအဋ္ဌကထာနိသျ။

## ကိုးကား
ကဏ္ဍ:ဗုဒ္ဓဘာသာရဟန်းများ
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ စာရေးဆရာများ
ရှင်ဂုဏမုနိန္ဒ (ဘုတ်ကန်ဆရာတော်)

ရှင်ဂုဏမုနိန္ဒ (၁၁၂၈ - ၁၂၁၂) သည် “ဘုတ်ကန်ဆရာတော်” ဟု ထင်ရှားခဲ့သည့် ဆရာတော် ဖြစ်သည်။

## ဘဝ
ဆရာတော်ကို ၁၁၂၈ ခုနှစ်၊ တပို့တွဲလဆန်း ၁၀ ရက်နေ့တွင် ကောလင်းမြို့၌ ဖွားမြင်ခဲ့သည်။ မိဘနှစ်ပါးမှာ ဦးတော၊ ရှင်ထွေး တို့ ဖြစ်ကြသည်။ 

အရွယ်ရောက်လာသည့်အခါ “ရှင်ကဝိ” ဟူသည့် ဘွဲ့ဖြင့် သာမဏေ ပြုခဲ့သည်။ ရဟန်းပြုသည့်အခါတွင် “ရှင်ဂုဏမုနိန္ဒ” ဘွဲ့ကို ယူခဲ့သည်။ ဘိုးတော်ဘုရားလက်ထက်တွင် မောင်းထောင်ဆရာတော်ထံတွင် စာပေများ သင်ကြားခဲ့သည်။

ဆရာတော်သည် မြို့တော် အရှေ့မြောက် ဘုတ်ကန်ကြီးရွာတွင် သီတင်းသုံးသောကြောင့် ဘုတ်ကန်ကြီးဆရာတော် ဟု တွင်ခဲ့သည်။ ဘကြီးတော်မင်းလက်ထက်တွင် အင်းဝမြို့တော် ခါးပန်းနီးကျောင်းတိုက်တွင် ကျောက်ဆောက်မြို့စားဝန်ကြီး မင်းကြီး မဟာသီဟသူက ပြင်ဆင်ဆောက်လုပ်သည့် အုတ်ကျောင်းတွင် သီတင်းသုံးခဲ့သည်။ သာယာဝတီမင်းလက်ထက်တွင် မြို့တော်အရှေ့တောင်ထောင့် ကျောက်မြောင်းတိုက်၌ အသည်ဝန်ထောက်မင်းကြီး မဟာစည်သူက ဆောက်လုပ်လှူဒါန်းသော လေးထပ်ကျောင်းတွင် သီတင်းသုံးခဲ့သည်။

ဆရာတော်သည် ဂုဏမုနိန္ဒာဘိသဒ္ဓမ္မမဟာဓမ္မရာဇာဓိရာဇဂုရုတံဆိပ်တော်ကို ရခဲ့သည်။

## ပျံလွန်တော်မူခြင်း
ဆရာတော်သည် ၁၂၁၂ ခုနှစ်၊ ပထမဝါဆိုလပြည့်ကျော် ၁၃ ရက်နေ့တွင် ပျံလွန်တော်မူခဲ့သည်။

## မှတ်စု
## ကိုးကား
ရှင်ပရမသီရိ

ရှင်ပရမသီရိ (၁၁၃၇ - ၁၂၀၁) သည် “ပထမမြသိန်းတန်ဆရာတော်” ဟု လူသိများသည့် ဆရာတော် ဖြစ်သည်။

## ဘဝ
ဆရာတော်ကို ၁၁၂၇ ခုနှစ်တွင် အလုံမြို့၊ ကင်းစမ်းရွာတွင် ဖွားမြင်ခဲ့သည်။ ငယ်မည်မှာ မောင်ဟန် ဖြစ်သည်။ အရွယ်ရောက်သည့်အခါ “ရှင်ပရမသီရိ” ဘွဲ့ဖြင့် ရဟန်းပြုခဲ့သည်။ 

ရတနပုရစတုတ္ထမြို့တည် မင်းတရားကြီးလက်ထက် မြတောင်မြို့စားမင်းသမီးက ကိုးကွယ်ခဲ့သည်။ ပရမဝံသာဘိဓဇမဟာဓမ္မရာဇာဓိရာဇာဂုရု တံဆိပ်တော်ကို ရခဲ့သည်။

## ပျံလွန်တော်မူခြင်း
ဆရာတော်သည် ၁၂၀၁ ခုနှစ်တွင် ပျံလွန်တော်မူခဲ့သည်။

## ကိုးကား
ရှင်စန္ဒ

ရှင်စန္ဒ (၁၁၂၇ - ၁၁၉၄) သည် “ဒုတိယဂူကြီးဆရာတော်” ဟု လူသိများသည့် ဆရာတော်တစ်ပါး ဖြစ်သည်။

## ဘဝ
ဆရာတော်ကို ၁၁၂၇ ခုနှစ်တွင် ရွာသစ်ကြီး၌ ဖွားမြင်ခဲ့သည်။ ရတနပုရစတုတ္ထမြို့တည် မင်းတရားကြီးလက်ထက် ပုဏ္ဏားသူဌေးက မြို့ကြီးတောင်မျက်နှာ ကင်ပွန်းချုံအရပ်တွင် ကျောင်းဆောက်လုပ်ကာ လှူဒါန်းခဲ့သည်။

ဆရာတော်သည် ဉာဏာဘိပရမဝံသမဟာဓမ္မရာဇာဓိရာဇဂုရုတံဆိပ်တော်ကို ရယူခဲ့သည်။

## ပျံလွန်တော်မူခြင်း
၁၁၉၄ ခုနှစ်တွင် အင်းဝမြို့တော်၌ ပျံလွန်တော်မူခဲ့သည်။

## ကိုးကား
မင်းသွေး

**မင်းသွေး** ခေါ် နေမင်းအောင် (၂၁ ဇွန် ၁၉၈၆ – ၃ အောက်တိုဘာ ၂၀၁၈) သည်။ မြန်မာရုပ်ရှင် သရုပ်ဆောင် တစ်ဦးဖြစ်သည်။ မင်းသွေးကို ၂၁ ရက်နေ ဇွန် ၁၉၈၆ ခုနှစ်တွင် ဦးအောင်သန်း နှင့် ဒေါ်သန်းမြိုင် တို့မှ ရခိုင်ပြည်နယ် မာန်အောင်မြို့ တောထူရွာတွင် မွေးဖွားခဲ့သည်။ ရခိုင်လူမျိုး ဖြစ်သည်။ မွေးချင်းသုံးယောက်ရှိပြီ ၎င်းတို့မှာ အစ်ကို ဇော်လင်းအောင်၊ အစ်ကို ရုပ်ရှင်သရုပ်ဆောင် နေတိုး၊ ညီမ စုမွန်အောင် တို့ဖြစ်သည်။

မင်းသွေး သည် ၂၀၀၈ ခုနှစ်တွင် ရုပ်ရုင် လောကသို့ စတင်ရောက်ရှိခဲ့ကာ ၂၀၁၀ ခုနှစ်တွင် လူသိများလာခဲ့သည်။

## ကွယ်လွန် 
၂၀၁၈ ခုနှစ် အောက်တိုဘာလ ၃ ရက်နေ့တွင် ဗုဒ္ဓဟူးနေ့တွင် ကွယ်လွန်ခဲ့သည်။ အောက်တိုဘာလ ၇ ရက်နေ့တွင် ရေဝေးသင်္ချိုင်းတွင် မီးသင်္ဂြိုဟ် ခဲ့သည်။

## ကိုးကား
ရှင်ဂုဏာဘိ (တောင်ပေါ်ဆရာတော်)

**ရှင်ဂုဏာဘိ** (၁၁၂၈ - ၁၂၁+) သည် “တောင်ပေါ်ဆရာတော်” ဟု ထင်ရှားခဲ့သည့် ဆရာတော် ဖြစ်သည်။

## ဘဝ
ဆရာတော်ကို ၁၁၂၈ ခုနှစ်၊ နယုန်လဆန်း ၅ ရက်နေ့တွင် ပင်းတလဲမြို့စီရင်စု အုတ်ဖိုကန်ရွာ၌ ဖွားမြင်ခဲ့သည်။ ငယ်မည်မှာ မောင်ကျော်လှဖြစ်သည်။ မိဘနှစ်ပါးမှာ မောင်ခဲနှင့် ရှင်လှထွန်းတို့ ဖြစ်သည်။ 

“ရှင်ဂုဏ” ဟူသည့် ဘွဲ့ဖြင့် သာမဏေပြုခဲ့သည်။ အရွယ်ရောက်သည့်အခါတွင် “ရှင်ဂုဏာဘိ” ဟူသည့် ဘွဲ့ဖြင့် ရဟန်းဘောင်သို့ တက်ရောက်ခဲ့သည်။ 

ဘိုးတော်ဘုရားလက်ထက်တွင် အမရပူရမြို့တော်ကြီးတွင် မင်းရွာဆရာတော်ထံ၌ ပညာသင်ကြားခဲ့သည်။ မင်းရွာတိုက် အရှေ့ဘက်မုခ်အဝင် မြောက်ဘက်ကျောင်းတွင် သီတင်းသုံးခဲ့သည်။ စတုတ္ထမြို့တည် မင်းတရားကြီးလက်ထက်တွင် မြို့တော်၏ အရှေ့မြောက်ထောင့် မဟာအောင်မြေဘုံစံကျောင်းတွင် သီတင်းသုံးခဲ့သည်။ ထို့နောက်တွင် ကျီဝန် မောင်ပါရောက်သည် မုံရွာကျောင်းတိုက်အတွင်း အုတ်ကျောင်းဆောက်လုပ်ကာ လှူဒါန်းခဲ့သည်။

ဆရာတော်သည် ဂမ္ဘီရဓဇမဟာဓမ္မရာဇဂုရု တံဆိပ်တော်ကို ရခဲ့သည်။

## ပျံလွန်တော်မူခြင်း
ဆရာတော်သည် ၁၂၁၄ ခုနှစ်တွင် ပျံလွန်တော်မူခဲ့သည်။

## ကိုးကား
ရှင်အာဒိစ္စရံသီ

**ရှင်အာဒိစ္စရံသီ** (၁၁၂၈ - ၁၁၉၆၊ မုံရွေးဆရာတော်ဟု သိကြသည်) သည် ဘိုးတော်ဘုရားလက်ထက်တွင် ထင်ရှားခဲ့သည့် ဆရာတော် ဖြစ်သည်။
## ဘဝ
ဆရာတော်ကို ၁၁၂၈ ခုနှစ် နယုန်လဆန်း ၄ ရက် တနင်္ဂနွေနေ့တွင် ဖွားမြင်ခဲ့သည်။ ငယ်မည်မှာ မောင်အောင်မြ ဖြစ်သည်။ မိဘနှစ်ပါးမှာ ကြေးမုံရွာသူကြီး ဦးဇေယျနှင့် ဒေါ်မင်းလှ ဖြစ်သည်။

အသက် ၆ နှစ်အရွယ်တွင် မုံရွေးရွာ အရှေ့ကျောင်းတွင် ပညာသင်ကြားခဲ့သည်။ အသက် ၁၆ နှစ်အရွယ်တွင် မုံရွေးဇေတဝန်ကျောင်း မဟာဝိစိတ္တာရာမ ဆရာတော်ကြီးထံတွင် ပညာသင်ကြားလျက် သာမဏေ ပြုခဲ့သည်။ ဘွဲ့တော်မှာ “ရှင်အာဒိစ္စ” ဖြစ်သည်။

အသက် ၁၂ နှစ်အရွယ်တွင် မဟာသီလဝ၊ အာဒါသမုခ စသည့် ပျို့များကို ရေးသားနိုင်ခဲ့သည်။ ထို့နောက် ရဟန်းဘောင်သို့ ဝင်ရောက်ခဲ့သည်။ ဆားထုံးဆရာတော်၊ သက်ငယ်ကျောင်းဆရာတော်များထံတွင် ဆက်လက်ကာ ပညာသင်ကြားခဲ့သည်။ သင်္သကြိုက်၊ ဗင်္ဂလီ၊ နာဂရီဘာသာများကို တတ်မြောက်ခဲ့သည်။

ဘိုးတော်ဘုရားလက်ထက်တွင် အရိယသဒ္ဓမ္မဝံသအာဒိစ္စရံသီဘွဲ့တံဆိပ်တော်ကို ကပ်လှူခြင်း ခံခဲ့ရသည်။ ၁၁၆၄ ခုနှစ်တွင် ဆရာရင်း မုံရွေးဆရာတော် ဦးဝိစိတ္တာရာမပျံလွန်တော်မူသဖြင့် မုံရွေးဇေတဝန်ကျောင်းတိုက်ကို ဆက်ခံတော်မူခဲ့သည့်။ ထို့ကြောင့် မုံရွေးဆရာတော်ဟု ထင်ရှားလာခဲ့သည်။

ထို့နောက်တွင် ဘကြီးတော်မင်းလက်ထက်တွင် နေပြည်တော်သို့ ပင့်ဆောင်ကိုးကွယ်ခဲ့သည်။ ငါးထပ်ကျောင်း (ပြာသာဒ်ကျောင်း) ဆောက်လုပ်လှူဒါန်းကာ ဣန္ဒာဇိရာ လင်္ကာရသီရိမဟာဓမ္မရာဇာဓိရာဇဂုရုတံဆိပ်တော်ကို ကပ်လှူခဲ့သည်။

၁၁၈၇ ခုနှစ်တွင် အင်္ဂလိပ် - မြန်မာစစ်ဖြစ်ရာ၌ ပါဝင်စကားပြောဆိုခဲ့သဖြင့် ပြေလည်ခဲ့သည်။ မှန်နန်းရာဇဝင်တော်ကြီးကို ရေးသားရာ၌လည်း ပါဝင်ခဲ့သည်။ ထို့နောက်တွင် ဣန္ဒဝဇိရာဘိလင်္ကာရသီရိဓဇမဟာရာဇာဓိရာဇဂုရုတံဆိပ်တော် ကပ်လှူခံရပြန်သည်။
## ပျံလွန်တော်မူခြင်း
ဆရာတော်သည် ၁၁၉၆ ခုနှစ်တွင် အင်းဝနေပြည်တော်ရှိ ပြာသာဒ်ကျောင်းတွင် ပျံလွန်တော်မူခဲ့သည်။
## ပြုစုခဲ့သည့် ကျမ်းများ
ဆရာတော်သည် အောက်ပါကျမ်းများကို ပြုစုခဲ့သည်။

၁။ မဟာရာဇဝင်တော်ကြီး၊

၂။ မဟာရာဇဝင်သံခိပ်၊

၃။ သမန္တစက္ခုဒီပနီ၊

၄။ သာသနဝံသဒီပနီ၊

၅။ ရွှေလင်းတပျို့၊

၆။ ဝစနာလင်္ကာရကျမ်း၊

၇။ ဟိတလက္ခဏာကျမ်း၊

၈။ လက္ခဏရာမရာဇဝင်၊

၉။ မဟာသမုဒ္ဒဂမ္ဘီရဒီပနီ၊

၁၀။ အဿလက္ခဏကျမ်း၊

၁၁။ ဝစနမာလာကျမ်း၊

၁၂။ သီဟဠဝတ္ထု၊

၁၃။ ပေါရာဏကထာကျမ်း၊

၁၄။ ဥတေနပျို့ (ဥတိန္န)၊

၁၅။ ကုသပျို့၊

၁၆။ ကုသပျို့ဖတ်စာ၊

၁၇။ နာနာဆန္ဒပျို့၊

၁၈။ ဝါဆိုစဉ်ပျို့၊

၁၉။ မဟာနာရဒပျို့၊

၂၀။ ပဉ္စာဝုဓပျို့၊

၂၁။ ပဉ္စာဝုဓပျို့ဖတ်စာ၊

၂၂။ ဟာသဇဝနိယဉာဏမဉ္ဇရီ၊

၂၃။ ရာဇောဝါဒ စာကိုယ်နှင့်အဖြေ၊

၂၄။ ကဝိမဏ္ဍနီသတ်ပုံ၊

၂၅။ ရွှေလင်္ကာ၊

၂၆။ သတ်ပုံလင်္ကာ၊

၂၇။ သတ်ညွှန်းနှင့်သတ်ထူး၊

၂၈။ မင်းအဆုံးအဖြတ်၊

၂၉။ ကေသဓာတုဝင်နိသျ၊

၃၀။ အာကာသသျှတ္တရပျို့၊

၃၁။ အာကာသစာရီပျို့၊

၃၂။ အာဒါသမုခပျို့၊

၃၃။ မဏိသျှတ္တရပျို့၊

၃၄။ ပြာသာဒ်ကျောင်းဘွဲ့၊

၃၅။ ဩဝါဒဝိနိစ္ဆယကျမ်း၊

၃၆။ မဟာသီလဝပျို့၊

၃၇။ မင်္ဂလသုတ်ပျို့၊

၃၈။ ပါရမီတော်ခန်းအဖြေ၊

၃၉။ အမွေခွဲပုံဓမ္မသတ်၊

၄၀။ စွယ်စုံကျော်ထင်အဖြေ၊

၄၁။ မေတ္တာစာများ၊

၄၂။ ဧကပိုဒ်ရတုများ၊

၄၃။ သင်္ဂါယနာတင်လူးတား၊

၄၄။ ပုစ္ဆာလင်္ကာ။
## မှတ်စု
## ကိုးကား
ကဏ္ဍ:ဗုဒ္ဓဘာသာရဟန်းများ
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ စာရေးဆရာများ
ရှင်သီရိမာလာ

ရှင်သီရိမာလာ (၁၁၃၁ - ၁၁၉၄) သည် “မင်းရွာဆရာတော်” ဟု ထင်ရှားသည့် ဆရာတော်တစ်ပါး ဖြစ်သည်။
## ဘဝ
ဆရာတော်ကို ၁၁၃၁ ခုနှစ်တွင် မတ္တရာမြို့၌ ဖွားမြင်ခဲ့သသည်။ ငယ်စဉ်ကပင် သာမဏေပြုခဲ့သည်။ ဘွဲ့တော်မှာ “ရှင်သီရိ” ဖြစ်သည် အရွယ်ရောက်သည့်အခါ “ရှင်သီရိမာလာ” ဟူသည့်ဘွဲ့ဖြင့် ရဟန်းဘောင်သို့ ဝင်ရောက်ခဲ့သည်။ ဆရာတော်သည် ကျမ်းဂန်များကို လွန်စွာ တတ်မြောက်သည်။ မင်းရွာဆရာတော်ကြီး၏ တပည့်ရင်း ဖြစ်သည်။

မင်းရွာကျောင်းတိုက် အရှေ့တောင်ထောင့်တွင် သီတင်းသုံးခဲ့သည်။ မြို့တော်ကြီးတွင် မီးဘေးသင့်ပြီးနောက် ဒါယကာတို့က ကျောင်းဆောက်လုပ်လှူဒါန်းလို၏။ သို့သော် ဆရာတော်သည် တောသို့ကြွကာ တောရဆောက်တည်ခဲ့သည်။ 

ထိုနောက်တွင် တပည့်တို့က ပင့်ဆောင်ကာ စဉ့်ကူးမြို့ ဝဲကြီးအရပ်တွင် တိုက်တာတည်၍ ကျောင်းဆောက်လုပ်လှူဒါန်းခဲ့သည်။ ရတနာပုရစတုတ္ထမြို့တည် မင်းတရားကြီးလက်ထက် နေပြည်တော်သို့ ပင့်ဆောင်တော်မူခဲ့ေသာ်လည်း ဆရာတော်သည် မေတ္တာရပ်ခံ၍ နေရင်းကျောင်းတွင်သာ သီတင်းသုံးခဲ့သည်။
## ပျံလွန်တော်မူခြင်း
ဆရာတော်သည် ၁၁၉၄ ခုနှစ်တွင် ပျံလွန်တော်မူခဲ့သည်။
## ကိုးကား
ရှင်ဓမ္မဒီပ

ရှင်ဓမ္မဒီပ (၁၀၃၃ - ၁၂၀၉) သည် “မိုးထိဆရာတော်” ဟု ထင်ရှားခဲ့သည့် ရဟန်းတစ်ပါး ဖြစ်သည်။
## ဘဝ
ဆရာတော်ကို သက္ကရာဇ် ၁၀၃၃ ခုနှစ်၊ တပေါင်းလဆန်း ၆ ရက်နေ့တွင် စလင်းမြို့၌ ဖွားမြင်ခဲ့သည်။ ငယ်မည်မှာ မောင်ပေါအီ ဖြစ်သည်။ 

သာမဏေပြုသည့်အခါ “ရှင်ဓမ္မ” ဟူသည့် ဘွဲ့ဖြင့် ပြု၍ ရဟန်းပြုသည့်အခါ “ရှင်ဓမ္မဒီပ” ဘွဲ့ကို ခံယူခဲ့သည်။ ဆရာတော်ကို ဘကြီးတော်မင်းတရားကြီးလက်ထက်တွင် နှမတော်အကြီး ပုသိမ် ၃၂ မြို့၊ တောင်တွင်းကြီးမြို့၊ ကန္နီမြို့၊ ဟင်္သာတမြို့စားက ကိုးကွယ်တော်မူခဲ့သည်။ အင်းဝမြို့တော်တွင် မဟာမုနိဘုရား တောင်ဗဒုံကျောင်းတိုက်တွင် မင်းသမီးလှူဒါန်းသည့် ဘုံလေးဆင့်ရှိ ကျောင်းတွင် သီတင်းသုံးခဲ့သည်။ အမရပူရမြို့သို့ ရောက်သည့်အခါ မြို့တော်အရှေ့တောင်ထောင့် မိုးထိတိုက်အတွင်း ဘုံသာဝေယန်ကျောင်း၌ သီတင်းသုံးခဲ့သည်။

ဆရာတော်သည် “ဓမ္မာဘိဓဇ မဟာဓမ္မရာဇဂုရု” တံဆိပ်တော် ရခဲ့သည်။
## ပျံလွန်တော်မူခြင်း
ဆရာတော်သည် ၁၂၀၉ ခုနှစ်၊ ပြာသိုလဆန်း ၉ ရက်နေ့တွင် မိုးထိကျောင်း၌ ပျံလွန်တော်မူခဲ့သည်။
## ကိုးကား
ရှင်ကဝိ (လောကမှန်ကင်းဆရာတော်)

ရှင်ကဝိ (၁၁၂၉ - ၁၂၁+)  သည် “လောကမှန်ကင်းဆရာတော်” ဟု ထင်ရှားသည့် ဆရာတော် ဖြစ်သည်။
## ဘဝ
ဆရာတော်ကို ၁၁၂၉ ခုနှစ်၊ ပြာသိုလပြည့်ကျော် ၁ ရက်နေ့တွင် အလုံမြို့၌ ဖွားမြင်ခဲ့သည်။ ငယ်မည်မှာ “မောင်ကံရ” ဖြစ်သည်။ အရွယ်ရောက်သည့်အခါ “ရှင်ကဝိ” ဟူသည့် ဘွဲဖြင့် ရဟန်းပြုခဲ့သည်။ 

ရဟန်း ၁၆ ရသည့်အခါ လူထွက်ခဲ့၍ ရန်ကုန်မြို့တွင် တရားဟောပြာသည်။ ရတနပုရစတုတ္ထမြို့တည် မင်းတရားကြီးလက်ထက်တွင် ရဟန်းပြုပြန်၍ ပရိယတ္တိ ဆည်းပူးပြန်သည်။ အင်းဝမြို့တော် ဝက်လက်ကျောင်းတိုက်တွင် ပေါင်းတည်မြို့စား အရီးတော်ရှင်ပုက ဆောက်လုပ်လှူဒါန်းသည့် လေးထပ်ကျောင်းတွင် သီတင်းသုံးခဲ့သည်။

ဒုတိယအမရပူရမြို့တည် မင်းတရားလက်ထက်တွင် မြို့တော်မြောက်မျက်နှာရှိ လောကမှန်ကင်းကျောင်းတိုက်တွင် ဖရွံမြို့စားအတွင်းဝန် မင်းကြီးမဟာသက်တော်ရှည်မောင်ဘုံ ဆောက်လုပ်သည့်ကျောင်းတွင် သီတင်းသုံးခဲ့သည်။ 

ဆရာတော်သည် “ကဝိန္ဒသာရဓဇမဟာဓမ္မရာဇာဓိရာဇဂုရုတံဆိပ်တော်”ကို ရရှိခဲ့သည်။

## ပျံလွန်တော်မူခြင်း
ဆရာတော်သည် ၁၂၁၃ ခုနှစ်နောက်ပိုင်းတွင် ပျံလွန်တော်မူခဲ့သည်။
## မှတ်စု
## ကိုးကား
ရှင်မုနိန္ဒသာရ

ညောင်ကန်ဆရာတော် ရှင်မုနိန္ဒသာရ (၁၁၃၁ - +) ထင်ရှားသည့် ကျမ်းပြုဆရာတော်တစ်ပါး ဖြစ်သည်။
## ဘဝ
ဆရာတော်ကို ၁၁၃၁ ခုနှစ်တွင် ဗဒုံမြို့ကျေး မုံရွာခရိုင် ဘုတလင်မြို့နယ်၊ ညောင်ကန်ရွာတွင် ဖွားမြင်ခဲ့သည်။ ငယ်မည် မောင်သာပုံ ဖြစ်သည်။ 

“ရှင်မုနိန္ဒ” ဟူသည့် ဘွဲ့ဖြင့် သမဏေ ပြုခဲ့သည်။ ရဟန်းဘောင်သို့ ဝင်သည့်အခါ “ရှင်မုနိန္ဒသာရ” ဟူသည့် ဘွဲ့ကို ယူခဲ့သည်။ ဆရာတော်သည် ညောင်ကန်ဆရာတော် ဦးဗုဓ်၏ ဒုတိယဆရာလည်း ဖြစ်သည်။

အမရပူရမြို့သို့ ရောက်သည့်အခါ မင်္ဂလာဘုံကျော်ကျောင်းတိုက်တွင် သီတင်းသုံးသည်။ ဆရာတော်သည် “မုနိန္ဒဝရပရမဓဇမဟာဓမ္မရာဇဂုရုတံဆိပ်တော်” ကို ရခဲ့သည်။
## မှတ်စု
## ကိုးကား
ကဏ္ဍ:ဗုဒ္ဓဘာသာရဟန်းများ
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ စာရေးဆရာများ
ရှင်သီလာစာရ

လက်ဝဲဆရာတော် ရှင်သီလာစာရ (၁၁၃၁ - ၁၁၉၅) သည် ဘိုးတော်ဘုရားလက်ထက်တော်အခါက ထင်ရှားခဲသည့် ဆရာတော် ဖြစ်သည်။
## ဘဝ
ဆရာတော်ကို ၁၁၃၁ ခုနှစ်တွင် သဇိုးလက်ဝဲရွာတွင် ဖွားမြင်ခဲ့သည်။ 

သမဏေပြုသည့်အခါ “ရှင်သီလ” ဘွဲ့ ခံယူခဲသည်။ အရွယ်ရောက်သည့်အခါ “ရှင်သီလာစာရ” ဘွဲ့ဖြင့် ရဟန်းပြုခဲ့သည်။ 

ဘိုးတော်ဘုရားလက်ထက် ၁၁၆၄ ခုနှစ်တွင် မင်းကွန်းစန္ဒာမုနိတန်ဆောင်း၌ ဥဘတောဝိဘင်းကို အာဂုံပြန်ဆိုရာ မင်းတရားကြီးသည် နှစ်သက်တော်မူသည့်အတွက် မြေးတော်အိမ်ရှေ့မင်း ကိုးကွယ်ရန် အပ်တော်မူသည်။ ဆရာတော်သည် မန်လည်သာသနာပြုဆရာတော်၏ တပည့်ဖြစ်သည့်အတွက် ကျမ်းဂန်ကျနသည်။ ဆရာတော်သည် တောရဆောက်တည်သည်သာများ၍ မင်းကွန်းရွှေမြင်တင်တောင်ခါးပန်းတွင် ပြာသာဒ်ဥမင်နှင့် တောကျောင်းဆောက်လုပ်လှူဒါန်းခဲ့သည်။

ဆရာတော်သည် “သီလာစာရသဒ္ဓမ္မာဘိဓဇမဟာဓမ္မရာဇာဓိရာဇဂုရု” တံဆိပ်တော် ရခဲ့သည်။ ထို့ပြင် တောနေသံဃာတို့၏ အဓိပတိသာသနာပြု သာသနာပိုင်ဆရာတော်အဖြစ် ခန့်အပ်ခြင်း ခံခဲ့ရသည်။
## ပျံလွန်တော်မူခြင်း
ဆရာတော်သည် ၁၁၉၅ ခုနှစ်တွင် ပျံလွန်တော်မူခဲ့သည်။
## မှတ်စု
## ကိုးကား
ကဏ္ဍ:ဗုဒ္ဓဘာသာရဟန်းများ
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ စာရေးဆရာများ
ရှင်ကလျာဏဝံသ

ရှင်ကလျာဏဝံသ (၁၁၃၁ - ၁၂၁၂) သည် “ကျောင်းကြီးဆရာတော်” ဟု ထင်ရှားခဲ့သည့် ဆရာတော်တစ်ပါး ဖြစ်သည်။
## ဘဝ
ဆရာတော်ကို ၁၁၃၁ ခုနှစ်တွင် ပင်းမြို့၊ မဲထီးရွာတွင် ဖွားမြင်ခဲ့သည်။ ငယ်မည်မှာ “မောင်ဝက်” ဖြစ်သည်။ ရှင်ပြုသည့်အခါ ဘွဲ့တော်မှာ “ရှင်ကလျာဏ” ဖြစ်သည်။ အရွယ်ရောက်သည့်အခါ “ရှင်ကလျာဏဝံသ” ဟူသည့် ဘွဲ့ဖြင့် ရဟန်းပြုခဲ့သည်။

အင်းဝမြို့ အနောက်တောင်ထောင့် မဟာအောင်မြေဘုံစံကျောင်းတိုက်တွင် စလင်းသာသနာပိုင်ဆရာတော်ထံ၌ ပညာသင်ကြားခဲ့သည်။ ထို့နောက်တွင် သူကြွယ်မောင်ရွှန်း ဆောက်လုပ်လှူဒါန်းသည့် ကျောင်းတွင် သီတင်းသုံးခဲ့သည်။

ဆရာတော်သည် အမရပုရမြို့သို့ ရောက်သည့်အခါ အာသောကာရာမတိုက် ရတနာဘုံကျော်ကျောင်းတွင် စလင်းသာသနာပိုင်ဆရာတော်ကြီးထံ၌ပင် ပညာဆက်လက်သင်ကြားခဲ့သည်။ မဟာရံတံတိုင်းအတွင်း အနောင်တောင်ထောင့် သုံးထပ်ကျောင်းတွင် သီတင်းသုံးခဲ့သည်။

ဆရာတော်သည် “ကလျာဏဝံသာဘိဓဇမဟာဓမ္မရာဇဂုရု” တံဆိပ်တော်ကို ရခဲ့သည်။
## ပျံလွန်တော်မူခြင်း
ဆရာတော်သည် ၁၂၁၂ ခုနှစ်၊ နတ်တော်လတွင် ပျံလွန်တော်မူခဲ့သည်။
## ကိုးကား
ရှင်သီလာစာရ (သက်ငယ်ကျင်းဆရာတော်)

သက်ငယ်ကျင်းဆရာတော် ရှင်သီလာစာရ (၁၁၃၁ - ၁၂၀၀) သည် ထင်ရှားသည့် ကျမ်းပြုဆရာတော်တစ်ပါး ဖြစ်သည်။
## ဘဝ
ဆရာတော်ကို သက္ကရာဇ် ၁၁၃၁ ခုနှစ်တွင် ဇရစ်ရွာ၌ ဖွားမြင်ခဲ့သည်။ ငယ်မည်မှာ မောင်ရွှေပု ဖြစ်သည်။ ခမည်းတော်မှာ မောင်ရွှေလုံး၊ မယ်တော်မှာ ရှင်လှတုတ် ဖြစ်သည်။

“ရှင်သီလ” ဟူသည့် ဘွဲ့ဖြင့် သာမဏေ ပြုခဲ့သည်။ ရဟန်းဝတ်သည့်အခါ “ရှင်သီလာစာရ” ဘွဲ့ ခံယူခဲ့သည်။ 

ရတနပုရစတုတ္ထမြို့တည် မင်းတရားလက်ထက်တွင် သမီးတော် စစ်ကိုင်းမြို့စားက ကိုးကွယ်ခဲ့သည်။ မြို့တော်၏ အရှေ့တောင်ထောင့် တာဝတိံသာကျောင်းတိုက်တွင် လည်ပေါ်ကျောင်း ဆောက်လုပ်ကာ လှူဒါန်းခဲ့သည်။ အမရပူရမြို့သို့ ရောက်သည့်အခါ မြို့တော်မြောက်မျက်နှာ ကတိုးတိုက်တွင် သီတင်းသုံးခဲ့သည်။

ဆရာတော်သည် “သီရိပရမဝံသာဘိဓဇမဟာဓမ္မရာဇာဓိရာဇဂုရု” တံဆိပ်တော် ရခဲ့သည်။
## ပျံလွန်တော်မူခြင်း
ဆရာတော်သည် ၁၂၀၀ ပြည့်နှစ်တွင် ပျံလွန်တော်မူခဲ့သည်။
## ပြုစုခဲ့သည့် ကျမ်းများ
ဆရာတော်သည် အောက်ပါကျမ်းများကို ပြုစုခဲ့သည်။

၁။ အဘိဓမ္မတ္ထသင်္ဂဟအဋ္ဌကထာနိသျ၊

၂။ သဒ္ဒါ ၈ စောင်နိသျ။
## မှတ်စု
## ကိုးကား
ကဏ္ဍ:ဗုဒ္ဓဘာသာရဟန်းများ
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ စာရေးဆရာများ
ရှင်နရိန္ဒ (ဆဋ္ဌမညောင်ကန်ဆရာတော်)

**ရှင်နရိန္ဒ** (၁၁၃၅ - +) သည် ဆဋ္ဌမညောင်ကန်ဆရာတော်ဟု ထင်ရှားသည့် ကျမ်းပြုဆရာတော်တစ်ပါး ဖြစ်သည်။

## ဘဝ
ဆရာတော်ကို ၁၁၃၅ ခုနှစ်တွင် ဗဒုံမြို့၊ ညောင်ကန်ရွာတွင် ဖွားမြင်ခဲ့သည်။ ငယ်မည်မှာ မောင်မှတ်ကြီး ဖြစ်သည်။ “ရှင်နရိန္ဒ” ဟူသည့်ဘွဲ့ဖြင့် သာမဏေပြုခဲ့သည်။ ရဟန်းပြုသည့်အခါ “ရှင်နရိန္ဒဘိ” ဘွဲ့ကို ယူခဲ့သည်။ ထို့နောက်တွင် ရှင်သဒ္ဓမ္မရံသီ (ဒုတိယညောင်ကန်ဆရာတော်) ထံတွင် ပညာများ သင်ကြားခဲ့သည်။

ဆရာတော်သည် နောင်တော်ကြီးမင်းလက်ထက်တွင် မေတ္တာစာ ရေးသားဆက်သွင်းတော်မူသည်။ ဘိုးတော်ဘုရားလက်ထက်တွင် နေပြည်တော်သို့ ပင့်ဆောင်ခဲ့သော်လည်း ဆရာတော်သည် ဂိုဏ်းအုပ်ဆရာတော် ဦးပိုး (သတ္တမညောင်ကန်ဆရာတော်) ကိုသာ ထည့်လွှတ်တော်မူခဲ့သည်။ 

ဆရာတော်သည် “နရိန္ဒာဘိတိသာသနဓဇမဟာဓမ္မရာဇဂုရု”  တံဆိပ်တော် ရခဲ့သည်။

## ပြုစုခဲ့သည့် ကျမ်းများ
ဆရာတော်သည် ကုလားတက်မေတ္တာစာနှင့် ပထမတရားစာတို့ကို ပြုစုခဲ့သည်။
## မှတ်စု
## ကိုးကား
ကဏ္ဍ:ဗုဒ္ဓဘာသာရဟန်းများ
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ စာရေးဆရာများ
စည်သူ

**စည်သူ** ဆိုသည်မှာ အောက်ပါတို့အနက် တစ်ခုခု ဖြစ်နိုင်သည်။

## လူပုဂ္ဂိုလ်များ 
* စည်သူ၊ မောင် - စာရေးဆရာ မောင်စည်သူ (၁၉၁၈-၁၉၈၁)
* အလောင်းစည်သူ - မြန်မာဘုရင် (ပုဂံခေတ်)

## ဘွဲ့တံဆိပ်များ 
* စည်သူဘွဲ့ - ပြည်ထောင်စုစည်သူသင်္ဂဟဘွဲ့ငါးမျိုးတွင် အပါအဝင်ဖြစ်သော ပဉ္စမတန်းစားဘွဲ့
လာဘဲနွက်ဇူ

**လာဘဲနွက်ဇူ** () သည် ဒါရိုက်တာ ဂျာကူ ရီဗက် (Jacques Rivette) ရိုက်ကူးသည့် ၁၉၉၁ ခုထုတ် ရုပ်ရှင်ဇာတ်ကားဖြစ်သည်။ မိုက်ကယ် ပစ်ကိုလီ (Michel Piccoli)၊ ဂျိန်း ဘာကင် (Jane Berkin) နှင့် အီမာနျူရယ် ဘီရာ့ (Emmanuelle Beart) တို့ ပါဝင်သရုပ်ဆောင်ကြသည်။ ဇာတ်ကားခေါင်းစဉ်၏ အဓိပ္ပာယ်မှာ **ပြဿနာမ ခပ်လှလှ** ဟူသည်။

## ဇာတ်လမ်းအကျဉ်း 
လူကြောက်သော နာမည်ကြီးပန်းချီဆရာ ဖရန်ဟိုဖာ (Frenhofer) မှာ လန်ဂဒေါ့ ရူစီလွန် (Languedoc-Roussillon) အစွန်ရှိ ရဲတိုက်တစ်ခုတွင် ဇနီး၊ သရုပ်ပြမယ်ဟောင်း (Liz) တို့နှင့် ပျော်ပျော်ကြီးနေထိုင်လျက်ရှိသည်။ လူငယ်အနုပညာရှင် နစ်ကိုလတ် (Nicolas) နှင့် သူ့ရည်းစား မာရီရန် (Marianne) တို့ လာရောက်လည်ပတ်သည့်အခါ လက်စမသတ်ဘဲ ကာလများစွာပစ်ထားသော ဂျူလီယန်အား ကိုယ်ဟန်ပြစေခဲ့သည့် "လာဘဲနွက်ဇူ" ပန်းချီအား မာရီရန်အား ကိုယ်ဟန်ပြစေပြီး ရုပ်လုံးပြန်ဖော်ရန် နစ်ကိုလတ်က တိုက်တွန်းလာသည်။ ဖရန်ဟိုဖာကလည်း လက်ခံလိုက်သည်။

မိမိသဘောအား မတိုင်ပင်သည့်အတွက် နစ်ကိုလတ်အား ရန်တွေ့ခဲ့သော်လည်း နောက်နေ့တွင်မူ ဖရန်ဟိုဖာဆီသို့ မာရီရန်က စိတ်လိုလက်ရ သွားရောက်သည်။ အစပိုင်းတွင် တစ်ဦးနှင့်တစ်ဦး ရှိန်နေရာ ပုံကြမ်းပင် ဆွဲမရ ဖြစ်ရသည်။ နောင်သော် ကိုယ်ဟန်ထုတ်တတ်သော မာရီရန်ကြောင့် ပုံကြမ်း အတော်များများထွက်လာသည်။ တတိယမြောက်နေ့ မာရီရန့်ခံစားချက်များကိုပါ ပိတ်စပေါ်တင်နိုင်လာသည့်အခါ လိုချင်သောပန်းချီကို ဆွဲနိုင်လာတော့သည်။

ထိုအခိုက်တွင် နစ်ကိုလတ်မှာ စိုးရိမ်စိတ်နှင့် သဘောထားကြီးမှုတို့အကြား လွန်ဆွဲနေသည်။ မာရီရန်မှာလည်း နစ်ကိုလတ်၏ စိုးရိမ်စိတ်ကို အထင်သေးရကား ဖရန်ဟိုဖာထံ တွင်တွင်ကြီးသွားနေသည်။ သို့သော်လည်း လစ်ဇ်နှင့်ဆုံမိချိန်၌ ဆွဲပြီးသည့်နောက် ပန်းချီကားအား မကြည့်ရန် မာရီရန်အား သတိပေးပြန်သည်။ 

ပန်းချီပြီးသည့်အခါ ဖရန်ဟိုဖာက လာကြည့်ရန်ပြောသည်။ ကြည့်မိသည့်အခိုက်ပြန် ဝုတ်ခနဲ ဒေါသထွက်သွားသော်လည်း တစတစ်နှင့် သူ့အရိပ်စစ်ကို မြင်ရသလို ဖြစ်လာသည်။ ဖရန်ဟိုဖာက ပန်းချီကို အိမ်ဖော်အား လုံခြုံစွာ သိမ်းလိုက်စေပြီး လူအများအကြည့်ခံရမည့် "လာဘဲနွက်ဇူ" အား ထပ်ရေးသည်။ မာရီရန်ရော လစ်ဇ်ပါ ထိုပန်းချီစစ်အား လူအများမတွေ့စေသည့်အတွက် ဝမ်းမြောက်ကြသလို သံသယကိုယ်စီငင်သည့် စုံတွဲများလည်း ပြန်အစေးကပ်သွားတော့သည်။

## ဆုတံဆိပ်များ 
၁၉၉၁ ခု ကိန်းရုပ်ရှင်ပွဲတော်တွင် အကောင်းဆုံးဇာတ်ကားဆု ရသည်။ အကောင်းမြင်ဝေဖန်ချက်များရသကဲ့သို့ ဘီရာ့၏ အဝတ်မဲ့မြင်ကွင်း ကြာရှည်မှုမှာလည်း ပြောစမှတ်ဖြစ်ခဲ့သည်။

ချီကာဂိုဆန်းတိုင်းမ် (Chicago Sun-Times) မှ ရုပ်ရှင်ဝေဖန်သူ ရော်ဂျာအက်ဘက် (Roger Ebert) က ၂၀၀၉ ခု၊ ဧပြီလတွင် သူ၏ ဇာတ်ကားကောင်းများစုစည်းမှု ၌ ဤရုပ်ရှင်အား ထည့်သွင်းလိုက်သည်။ 

## ဇာတ်ဆောင်နေရာများ 
* ဖရန်ဟိုဖာ အဖြစ် မိုက်ကယ် ပစ်ကိုလီ
* လစ်ဇ် အဖြစ် ဂျိန်း ဘာကင်
* မာရီရန် အဖြစ် အီမန်နျူရယ် ဘီရာ့
* ဂျူလီယန် အဖြစ် မာရီရန် ဒန်နီကော့ (Marianne Denicourt)
* နစ်ကိုလတ် (Nicolas) အဖြစ် ဒေးဗစ် ဘာစတိန်း (David Bursztein)
* ပန်းချီဆရာလက် နေရာတွင် ဘားနက်ဒူဖူ (Bernard Dufour)
ရှင်တေဇယန္တ

ရှင်တေဇယန္တ (၁၁၃၆ - ၁၂၀၉) သည် “နေရင်းဆရာတော်”  ဟု ထင်ရှားခဲ့သည့် ဆရာတော် ဖြစ်သည်။ 
## ဘဝ
ဆရာတော်ကို ၁၁၃၆ ခုနှစ်တွင် ပုခန်းကြီးမြို့၊ အရှေ့လက် နေရင်းရွာတွင် ဖွားမြင်ခဲသည်။ ငယ်မည် “မောင်ကွမ်” ဖြစ်သည်။ မိဘများမှာ မောင်ရင်မောင်နှင့် ရှင်ဝင်းသာတို့ ဖြစ်ကြသည်။
အရွယ်ရောက်သည့်အခါ “ရှင်တေဇယန္တ” ဘွဲ့ဖြင့် ရဟန်းပြုခဲ့သည်။ ရတနာပူရ စတုတ္ထမြို့တည် မင်းတရားလက်ထက်တွင်  စလင်းမင်းသားသည် အင်းဝမြို့တောင်ဘက်၌ အုတ်ကျောင်းဆောက်လုပ်ကာ ကိုးကွယ်ခဲ့သည်။ 
အမရပူရမြို့သို့ ရောက်သောအခါ မြို့တော်၏ မြောက်မျက်နှာ ဆင်တဲကျောင်းတိုက်တွင် အတွင်းဝန် ပေါက်မြိုင်မြို့စား မောင်မှုံက ကျောင်းကြီးဆောက်လုပ်ဆဲတွင် ဝါဆိုကျောင်း၌ သီတင်းသုံးခဲ့သည်။
ဆရာတော်သည် “ဇနိန္ဒာဘိသီရိပရမဓဇမဟာဓမ္မရာဇာဓိရာဇဂုရု” တံဆိပ်တော်ကို ရခဲ့သည်။ 

## ပျံလွန်တော်မူခြင်း
ဆရာတော်သည် ၁၂၀၉ ခုနှစ်၊ နယုန်လပြည့်ကျော် ၁၀ ရက်နေ့တွင် ပျံလွန်တော်မူခဲ့သည်။ 
## မှတ်စု
## ကိုးကား
ပုသိမ်ဆရာတော်

ပုသိမ်ဆရာတော် (၁၁၃၈ - +) သည် ထင်ရှားသည့် ဆရာတော်တစ်ပါး ဖြစ်သည်။ ဆရာတော်၏ ဘွဲ့တော်ကိုမူ မသိရှိရပေ။ 
## ဘဝ
ဆရာတော်ကို ၁၁၃၈ ခုနှစ်တွင် အလုံမြို့၊ ကင်းစမ်းရွာတွင် ဖွားမြင်ခဲ့သည်။ ငယ်မည်မှာ မောင်လှေး ဖြစ်သည်။ 

အင်းဝမြို့တော်တွင် မဟာမြတ်မုနိဘုရားရှင်အရှေ့တွင် စမ္ပါယ်နဂိုရ်မင်းသမီးက လေးထပ်ကျောင်းဆောက်လုပ်လှူဒါန်းခဲ့သည်။ ထိုကျောင်းတွင် ဆရာတော်သည် သီတင်းသုံးခဲ့သည်။

အမရပူရမြို့သို့ ရောက်သည့်အခါ မြို့တော်မြောက်ဘက် ရွှေရေးဆောင်မိဖုရားကျောင်းတိုက်တွင် သီတင်းသုံးတော်မူသည်။
## ကိုးကား
အိမဂုမဘူတာ

** အိမဂုမဘူတာ ** (今隈駅* အိမဂုမ - အဲခိ *) သည် ဂျပန်နိုင်ငံ၊ ဖုခုအိုခခရိုင်၊ အိုဂိုးရိမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
ဒေါင်းနင်းလမ်း

**ဒေါင်းနင်းလမ်း **() သည် လန်ဒန်ရှိ လမ်းတစ်ခုဖြစ်သည်။ အရာထမ်းအိမ်ရာများထားကာ ဘဏ္ဍာရေးဝန်ကြီးချုပ် (Chancellor of the Exchequer) နှင့် ဝန်ကြီးချုပ် တို့ ရုံးစိုက်သည်။ ဝှိုက်ဖောလမ်းမ (Whitefall Road) မှအဆင်း ပါလီမန်အဆောက်အဦမှ မိနစ်အနည်းငယ်လျှောက်လျှင် ရောက်နိုင်သည့် နေရာဖြစ်သည်။ ၁၆၈၀ ခုဝန်းကျင်တွင် ဆာ ဂျော့ဒေါင်းနင်း (Sir George Downing) က တည်ဆောက်ရာမှ ဒေါင်းနင်းလမ်းဟု တွင်လာခြင်းဖြစ်သည်။

နှစ် ၃၀၀ ကျော်ကြာ နန်းရင်းဝန် (First Lord of the Treasury) နှင့် ဒုတိယနန်းရင်းဝန် (Second Lord of the Treasury) တို့ နေအိမ်များအဖြစ် ထားရှိခဲ့ပြီး ယခုအခါ နန်းရင်းဝန်နေအိမ်ကို ဝန်ကြီးချုပ်နေအိမ်၊ ဒုတိယနန်းရင်းဝန်နေအိမ်ကို ဘဏ္ဍာရေးဝန်ကြီးချုပ်နေအိမ်အဖြစ် ပြောင်းလဲထားသည်။

*ဒေါင်းနင်းလမ်း* ဟူသော စကားလုံးကို ယူနိုက်တက်ကင်းဒန်းအစိုးရအား ရည်ညွှန်းသည့် ဥပစာစကားအဖြစ် သုံးကြသည်။

## ကိုးကား
အိမဂါဝါဘူတာ (နီးဂတ)

** အိမဂါဝါဘူတာ ** (今川駅* အိမဂါဝါ - အဲခိ *) သည် ဂျပန်နိုင်ငံ၊ နီးဂတခရိုင်၊ မုရခမိမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
ရှင်သာသနဇောတ

ရှင်သာသနဇောတ (၁၁၃၇ - ၁၂၀၉) သည် “မန်ကျည်းတောဆရာတော်”  ဟု ထင်ရှားခဲ့သည့် ဆရာတော် ဖြစ်သည်။ 
## ဘဝ
ဆရာတော်ကို ၁၁၃၇ ခုနှစ်တွင် အလုံမြို့၊ ကင်းစမ်းရွာ၌ ဖွားမြင်ခဲ့သည်။ ငယ်မည်မှာ မောင်ဝန်း ဖြစ်သည်။ 

အရွယ်ရောက်သည့်အခါ “ရှင်သာသနဇောတ” ဘွဲ့ဖြင့် ရဟန်းပြုခဲ့သည်။ ရတနပူရစတုတ္ထမြို့တည် မင်းတရားလက်ထက်တွင် မိတ္ထိလာမိဖုရားက ကိုးကွဠ်ခဲ့သည်။ အင်းဝမြို့ အနောက်တောင်ထောင့်တွင် မိဖုရားက သုံးထပ်ကျောင်းဆောက်လုပ်လှူဒါန်းခဲ့သည်။ ထိုကျောင်းတွင် ဆရာတော်သည် သီတင်းသုံးခဲ့သည်။ 

ညီတော်မင်းတရားလက်ထက်သို့ ရောက်သည့်အခါ စစ်ကိုင်းမြို့၊ ကျောက်အိုးချောင်တောရကျောင်းတွင် တောရဆောက်တည်ခဲ့သည်။

ဆရာတော်သည် “သီရိဂုဏာဘိလင်္ကာရ မဟာဓမ္မရာဇာဓိရာဇဂုရု” တံဆိပ်တော် ရခဲ့သည်။
## ပျံလွန်တော်မူခြင်း
ဆရာတော်သည် ၁၂၀၉ ခုနှစ်တွင် ပျံလွန်တော်မူခဲ့သည်။ 
## မှတ်စု
## ကိုးကား
အိမအိဟမ - ခိုင်းဂန်ဘူတာ

** အိမအိဟမ - ခိုင်းဂန်ဘူတာ ** (今井浜海岸駅* အိမအိဟမ - ခိုင်းဂန် - အဲခိ *) သည် ဂျပန်နိုင်ငံ၊ ရှိဇုအိုခခရိုင်၊ ခဝဇုမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိမဒဲဂဝဘူတာ

** အိမဒဲဂါဝါဘူတာ ** (今福鶴見* အိမဒဲဂါဝါ - အဲခိ *) သည် ဂျပန်နိုင်ငံ၊ ကျိုတိုမြို့၊ ခမိဂယောရပ်ကွက်တွင် တည်ရှိသည့် ဘူတာတစ်ခု ဖြစ်သည်။

## ရထားလိုင်းများ
*ကျိုတိုမြို့ပတ်မြေအောက်ရထားလိုင်း
**ခရဆုမရထားလိုင်း (ဘူတာအမှတ် - K06)

## ဘူတာပုံစံ
မြေအောက်ရထားဘူတာဖြစ်ပြီး ရထားလမ်းကြောင်းနှစ်ခုနှင့် အလယ်တွင် ပလက်ဖောင်းတစ်ခု ပါရှိသည်။

## ပတ်ဝန်းကျင်နေရာများ
ဤဘူတာ၏ အနီးဝန်းကျင်တွင် ကျိုတိုနန်းတော်နှင့် ဒိုရှိရှတက္ကသိုလ် (အိမဒဲဂဝနယ်မြေ) တည်ရှိသည်။

## ကိုးကား
ကဏ္ဍ:ကျိုတိုမြို့ပတ်မြေအောက်ရထားဘူတာရုံများ
ကဏ္ဍ:ကျိုတိုမြို့ရှိ ဘူတာရုံများ
အိမဘဲဆွတ်ဘူတာ

** အိမဘဲဆွတ်ဘူတာ ** (今別駅* အိမဘဲဆွတ် - အဲခိ *) သည် ဂျပန်နိုင်ငံ၊ အအိုမိုရိခရိုင်၊ အိမဘဲဆွတ်မြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိခုတိုရဘူတာ

** အိခုတိုရဘူတာ ** (幾寅駅* အိခုတိုရ - အဲခိ *) သည် ဂျပန်နိုင်ငံ၊ ဟော့ကိုင်းဒိုးခရိုင်၊ မိနမိဖုရနိုမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိခုတဟရဘူတာ

** အိခုတဟရဘူတာ ** (生田原駅* အိခုတဟရ - အဲခိ *) သည် ဂျပန်နိုင်ငံ၊ ဟော့ကိုင်းဒိုးခရိုင်၊ မွန်းဘဲဆွတ်၊ အင်းဂါရုမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိမအိခဲဘူတာ (နဂိုယ)

** အိမအိခဲဘူတာ ** (今池駅* အိမအိခဲ - အဲခိ *) သည် ဂျပန်နိုင်ငံ၊ အအိချိခရိုင်၊ နဂိုယမြို့၊ ချိခုဆရပ်ကွက်တွင် တည်ရှိသည့် ဘူတာတစ်ခု ဖြစ်သည်။

## ကိုးကား
ရှင်ပုညရံသီ

ရှင်ပုညရံသီ (၁၁၄၀ - ၁၁၉၁) သည် “သတ္တမညောင်ကန်ဆရာတော်”  ဟု ထင်ရှားသည့် ကျမ်ပြုဆရာတော် ဖြစ်သည်။
## ဘဝ
ဆရာတော်ကို ၁၁၄၀ ပြည့်နှစ်တွင် အလုံမြို့၊ ညောင်ကန်ရွာတွင် ဖွားမြင်ခဲ့သည်။ ငယ်မည်မှာ မောင်ပိုး ဖြစ်သည်။ မိဘနှစ်ပါးမှာ မောင်ဖြူနှင့် ရှင်ညက် ဖြစ်သည်။ 

ငယ်စဉ်ကပင် သာမဏေပြုခဲ့သည်။ အရွယ်ရောက်သော် ရဟန်းပြု၏။ ဘွဲ့တော်မှာ “ရှင်ပုညရံသီ” ဖြစ်သည်။ ရတနပုရနန်းတည်မင်းတရားကြီး၏ မိဖုရားသည် ကိုးကွယ်ခဲ့သည်။ အမရပုရမြို့တော် အရှေ့မြောက်ထောင့် မင်းအိုတိုက်တွင် သီတင်းသုံးတော်မူခဲ့သည်။ အင်းဝမြို့သို့ ရောက်သည့်အခါ မြို့အရှေ့မြောက်ထောင့် ထီးလှိုင်ရှင်ဘုရား၊ ရွှေစေတီဘုရားအနီး ကျောင်းတိုက်တွင် ကျောင်းဆောက်လုပ်လှူဒါန်းခဲ့သည်။ ထိုကျောင်းတော်ကို “မဟာအောင်မြေဘုံစံ” ဟု ကမ္ဗည်းတင်ခဲ့သည်။ ဆရာတော်သည် အုတ်ကျောင်းဆရာတော်အဖြစ်ဖြင့်လည်း ထင်ရှားသည်။

ဆရာတော်သည် “ပုညာဘိသီရိသဒ္ဓမ္မဓဇမဟာဓမ္မရာဇာဓိရာဇဂုရု” ဘွဲ့တံဆိပ်တော်ကို ရခဲ့သသည်။ ဆရာတော်သည် စတုတ္ထညောင်ကန်ဆရာတော် (ဦးဗုဓ်) ရှင်စက္ကိန္ဒ၏ နောင်တော်ဝမ်းကွဲ ဖြစ်သည်။
## ပျံလွန်တော်မူခြင်း
ဆရာတော်သည် ၁၁၉၁ ခုနှစ်၊ နှောင်းတန်ခူးလပြည့်နေ့တွင် ပျံလွန်တော်မူခဲ့သည်။
## ပြုစုခဲ့သည့် ကျမ်းများ
ဆရာတော်သည် အောက်ပါကျမ်းများကို ပြုစုခဲ့သည်။

၁။ အဘိဓမ္မတ္ထသင်္ဂဟအဋ္ဌကထာနိသျ၊

၂။ သုဗောဓာလင်္ကာရနိသျ၊

၃။ ဗုဒ္ဓရာဏ်သက္ကဋကျမ်းနိသျ။
## မှတ်စု
## ကိုးကား
ကဏ္ဍ:ဗုဒ္ဓဘာသာရဟန်းများ
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ စာရေးဆရာများ
အိခုနိုဘူတာ (ဟော့ကိုင်းဒိုး)

** အိခုနိုဘူတာ ** (生野駅* အိခုနို - အဲခိ *) သည် ဂျပန်နိုင်ငံ၊ ဟော့ကိုင်းဒိုးခရိုင်၊ မွန်းဘဲဆွတ်၊ အင်းဂါရုမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိခုတဘူတာ

** အိခုတဘူတာ ** (生田駅* အိခုတ - အဲခိ *) သည် ဂျပန်နိုင်ငံ၊ ခါနာဂါဝါခရိုင်၊ ခဝဆခိမြို့၊ တမရပ်ကွက်တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိခုဂျိဘူတာ

** အိခုဂျိဘူတာ ** (生地駅* အိခုဂျိ - အဲခိ *) သည် ဂျပန်နိုင်ငံ၊ တိုယာမခရိုင်၊ ခုရိုဘဲမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိခိုမ - ဆန်းဂျေားဘူတာ

** အိခိုမ - ဆန်းဂျေားဘူတာ ** (生駒山上駅* အိခိုမ - ဆန်းဂျေား - အဲခိ *) သည် ဂျပန်နိုင်ငံ၊ နာရခရိုင်၊ အိခိုမမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိခိုအိနို - နို - မုရဘူတာ

** အိခိုအိနို - နို - မုရဘူတာ ** (いこいの村駅* အိခိုအိ - နို - မုရ - အဲခိ *) သည် ဂျပန်နိုင်ငံ၊ ခုမမိုတိုခရိုင်၊ အဆိုမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိခိုအိနိုဟိရိုဘဘူတာ

** အိခိုအိနိုဟိရိုဘဘူတာ ** (いこいの広場駅* အိခိုအိနိုဟိရိုဘ - အဲခိ *) သည် ဂျပန်နိုင်ငံ၊ ရှိဇုအိုခခရိုင်၊ ခခဲဂါဝါမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိမဂါဝါဘူတာ (အိုဆာကာ)

** အိမဂါဝါဘူတာ ** (今 川 駅* အိမဂါဝါ - အဲခိ *) သည် ဂျပန်နိုင်ငံ၊ အိုဆာကာခရိုင်၊ အိုဆာကာမြို့၊ ဟိဂရှိဆုမိယောရှိရပ်ကွက်တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိခဲနိုအုအဲဘူတာ

** အိခဲနိုအုအဲဘူတာ ** (池ノ上駅* အိခဲနိုအုအဲ - အဲခိ *) သည် ဂျပန်နိုင်ငံ၊ တိုကျိုခရိုင်၊ ဆဲတဂယမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိခဲနိုအုရရှီးဆိုက်ဒိုဘူတာ

** အိခဲနိုအုရရှီးဆိုက်ဒိုဘူတာ ** (池の浦シーサイド駅* အိခဲနိုအုရရှီးဆိုက်ဒို - အဲခိ *) သည် ဂျပန်နိုင်ငံ၊ မိအဲခရိုင်၊ အိဆဲမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိခဲရှိတဘူတာ

** အိခဲရှိတဘူတာ ** (池下駅* အိခဲရှိတ - အဲခိ *) သည် ဂျပန်နိုင်ငံ၊ အအိချိခရိုင်၊ နဂိုယမြို့၊ ချိခုဆရပ်ကွက်တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိခဲဂမိဘူတာ

** အိခဲဂမိဘူတာ ** (池上駅* အိခဲဂမိ - အဲခိ *) သည် ဂျပန်နိုင်ငံ၊ တိုကျိုခရိုင်၊ အိုးတမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိခဲဂျိရိဘူတာ

** အိခဲဂျိရိဘူတာ ** (池尻駅* အိခဲဂျိရိ - အဲခိ *) သည် ဂျပန်နိုင်ငံ၊ ဖုခုအိုခခရိုင်၊ ခဝဆခိမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိခဲဒအင်းဘူတာ

** အိခဲဒအင်းဘူတာ ** (池田園駅* အိခဲဒအင်း - အဲခိ *) သည် ဂျပန်နိုင်ငံ၊ ဟော့ကိုင်းဒိုးခရိုင်၊ ခမဲဒတိုင်း၊ နနအဲမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိမဂျုခုဘူတာ

** အိမဂျုခုဘူတာ ** (今宿駅* အိမဂျုခု - အဲခိ *) သည် ဂျပန်နိုင်ငံ၊ ဖုခုအိုခခရိုင်၊ ဖုခုအိုခမြို့တော်၊ နိရှိရပ်ကွက်တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိမဂျေားဘူတာ

** အိမဂျေားဘူတာ ** (今庄駅* အိမဂျေား - အဲခိ *) သည် ဂျပန်နိုင်ငံ၊ ဖုခုအိခရိုင်၊ မိနမိအဲချိဇင်းမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိမမိယဘူတာ

** အိမမိယဘူတာ ** (今宮駅* အိမမိယ - အဲခိ *) သည် ဂျပန်နိုင်ငံ၊ အိုဆာကာမြို့၊ နနိဝရပ်ကွက်တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အင်းဘဲဘူတာ

** အင်းဘဲဘူတာ ** (伊 部 駅* အင်းဘဲ - အဲခိ *) သည် ဂျပန်နိုင်ငံ၊ အိုခါယာမခရိုင်၊ ဘိဇင်းမြို့၊ အင်းဘဲတွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိမဇုဘူတာ (အိုးအိတ)

** အိမဇုဘူတာ ** (今津駅* အိမဇု - အဲခိ *) သည် ဂျပန်နိုင်ငံ၊ အိုးအိတခရိုင်၊ နခဆွဝ်မြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိဘိဘူတာ

** အိဘိဘူတာ ** (揖斐駅* အိဘိ - အဲခိ *) သည် ဂျပန်နိုင်ငံ၊ ဂိဖုခရိုင်၊ အိဘိတိုင်း၊ အိဘိဂဝမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိဘရမဲဘူတာ

** အိဘရမဲဘူတာ ** (茨目駅* အိဘရမဲ - အဲခိ *) သည် ဂျပန်နိုင်ငံ၊ နီးဂတခရိုင်၊ ခရှိဝဇခိမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိခုနိုဘူတာ(ဟယေားဂို)

** အိခုနိုဘူတာ ** (生野駅* အိခုနို - အဲခိ *) သည် ဂျပန်နိုင်ငံ၊ ဟယေားဂိုခရိုင်၊ အဆဂိုမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
ဟယူးဂ - ရှင်းတိုမိဘူတာ

** ဟယူးဂ - ရှင်းတိုမိဘူတာ ** (蓮ヶ池駅* ဟယူးဂ - ရှင်းတိုမိ - အဲခိ *) သည် ဂျပန်နိုင်ငံ၊ မိယဇခိခရိုင်၊ ရှင်းတိုမိမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိဘရအိချိဘူတာ

** အိဘရအိချိဘူတာ ** (井原市駅* အိဘရအိချိ - အဲခိ *) သည် ဂျပန်နိုင်ငံ၊ ဟီရိုရှီးမားခရိုင်၊ ဟီရိုရှီးမားမြို့၊ အဆခိတရပ်ကွက်တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိဘရဘူတာ

** အိဘရဘူတာ ** (井原駅* အိဘရ - အဲခိ *) သည် ဂျပန်နိုင်ငံ၊ အိုခါယာမခရိုင်၊ အိဘရမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိခဲဒဘူတာ (ဟော့ကိုင်းဒိုး)

** အိခဲဒဘူတာ ** (池田駅* အိခဲဒ - အဲခိ *) သည် ဂျပန်နိုင်ငံ၊ ဟော့ကိုင်းဒိုးခရိုင်၊ နခဂါဝါတိုင်း၊ အိခဲဒမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိခဇခိဘူတာ

** အိခဇခိဘူတာ ** (五十崎駅* အိခဇခိ - အဲခိ *) သည် ဂျပန်နိုင်ငံ၊ အဲဟိမဲခရိုင်၊ ခိတတိုင်း၊ အုချိခိုမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
ကန်း ရုပ်ရှင်ပွဲတော်

**ကန်း(န်)ရုပ်ရှင်ပွဲတော်**(, )သည် ပြင်သစ်နိုင်ငံ၊ ကန်းမြို့၌ နှစ်စဉ် ကျင်းပသော ရုပ်ရှင်ပွဲတော်တစ်ခု ဖြစ်သည်။

ကမ္ဘာအရပ်ရပ်ရှိ အစားစားသော ရုပ်ရှင်ကားသစ်များကို မြည်းစမ်းပြီး ဆုချီးမြှင့်လေ့ ရှိသည်။ ၁၉၄၆ ခုကတည်းက စတင်ခဲ့ပြီး အဖိတ်ခံများသာ တက်ရောက်ရသည့် ထိုပွဲကို ရုပ်ရှင်နန်းတော်()၌ မေလခန့်တွင် ပြုလုပ်လေ့ရှိသည်။ ၂၀၀၂ ခုနှစ်မတိုင်ခင်က **နိုင်ငံတကာရုပ်ရှင်ပွဲတော်**()ဟု ခေါ်တွင်သည်။ ဘာလင် ရုပ်ရှင်ပွဲတော်၊ ဗင်းနစ် ရုပ်ရှင်ပွဲတော်တို့နှင့် အတူ ကမ္ဘာ့ရုပ်ရှင်ပွဲတော်ကြီး ၃ ခု အပါအဝင် ဖြစ်သည်။

## ဆုများ 
အမြင့်ဆုံးဆုမှာ ရွှေကလောင်ဆု () ဖြစ်ပြီး ဂျူရီများရော ပွဲတက်ပရိသတ်ပါနှစ်သက်သည့် အကောင်းဆုံးဇာတ်ကားအား ပေးသည်။ အခြားဆုများမှာ -
* အကောင်းဆုံး ဇာတ်ကားဆု ()
* ဂျူရီဆု
* အကောင်းဆုံး ဇာတ်လမ်းတိုဆု
* အကောင်းဆုံး မင်းသမီးဆု
* အကောင်းဆုံး မင်းသားဆု
* အကောင်းဆုံး ဒါရိုက်တာဆု
* အကောင်းဆုံး ဇာတ်ညွှန်းဆု

## ကိုးကား
အိခဝရှိဘူတာ

** အိခဝရှိဘူတာ ** (伊賀和志駅* အိခဝရှိ - အဲခိ *) သည် ဂျပန်နိုင်ငံ၊ ဟီရိုရှီးမားခရိုင်၊ မိယောရှိမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
ဝိဇယ ပြဇာတ်

**ဝိဇယ ပြဇာတ်** သည် မင်းတုန်းမင်းလက်ထက်၌ ဦးပုည ရေးခဲ့သည့် ပြဇာတ်တစ်ပုဒ် ဖြစ်သည်။

## ရေးသားဖြစ်ပုံ 
မင်းတုန်းမင်း၏ မြင်ကွန်းမင်းသားအပါအဝင် အခြား ဆိုးသွမ်းသားတော်များကို ပညာပေးရန် ရေးသားခဲ့သည်။ ဤဇာတ်ကို ပါးစပ်ဖြင့် စီပြီး မောင်သာထွန်းက လိုက်ရေးပေးရာ နှစ်ရက်ခန့်တွင် နားနားနေနေပြီးသည် ဆို၏။ 

## ဇာတ်လမ်းအကျဉ်း 
တစ်ညတာ အကိုက်ကနိုင်သည့် ပြဇာတ်ဖြစ်လေရာ အောက်ပါအတိုင်း အခန်းခွဲထားသည် -
* ဝိဇယမင်းသားကို တိုင်းပြည်မှ နှင်ခန်း
* သိကြားမင်းနှင့် ဥပ္ပလပတ္တနတ်တို့ လူ့ပြည်သို့ သက်ဆင်းခန်း
* ဝိဇယမင်းသားနှင့် တွေ့ခန်း
* မယ်ကုဝဏ်၏ကျွန်မ မိဒက္ခ ခွေးယောင်ဆောင်ခန်း
* ဝိဇယမင်းသားနှင့် မယ်ကုဝဏ် တွေ့ခန်း
* ဘီလူးမင်းကြီး ဘိသိက်ပွဲ
* ဘီလူးတို့ရန်ကို အောင်မြင်ခန်း
* မဓုရမင်း၏သမီးတော်ကို တောင်းခန်း
* မယ်ကုဝဏ်ကို နှင်ခန်း
* မဓုရပြည် မင်းသမီးနှင့် ဘိသိက်ခံခန်း
* ညီတော်ကို တောင်းခန်း
* ဝိဇယမင်း တောထွက်ခန်း
* ဘဒ္ဒကဉ္ဇာမင်းသမီးကို ရေမျှောခန်း
* မင်းသမီးကို ဘိသိက်သွန်းခန်း

## ကိုးကား
သုံးဒေါင့်အိုင်ရွာ

**သုံးဒေါင့်အိုင်**သည် မန္တလေးတိုင်းဒေသကြီး၊ မိတ္ထီလာခရိုင်၊ ဝမ်းတွင်းမြို့နယ် အတွင်းရှိ ရွာတစ်ရွာဖြစ်သည်။ ပင်းတလဲ-ဝမ်းတွင်းလမ်းမကြီးဘေးတွင် တည်ရှိသည်။

## ကိုးကား 
ကဏ္ဍ:မန္တလေးတိုင်းဒေသကြီးရှိ ရွာများ
အိခဝဘူတာ

** အိခဝဘူတာ ** (井川駅* အိခဝ - အဲခိ *) သည် ဂျပန်နိုင်ငံ၊ ရှိဇုအိုခမြို့၊ အအိုအိရပ်ကွက်တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိခအုရှိဘူတာ

** အိခအုရှိဘူတာ ** (伊香牛駅* အိခအုရှိ - အဲခိ *) သည် ဂျပန်နိုင်ငံ၊ ဟော့ကိုင်းဒိုးခရိုင်၊ ခမိခါဝါခရိုင်၊ တိုးမမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိဂျူးအင်းဘူတာ

** အိဂျူးအင်းဘူတာ ** (伊集院駅* အိဂျူးအင်း - အဲခိ *) သည် ဂျပန်နိုင်ငံ၊ ခါဂိုရှီးမားခရိုင်၊ ဟိအိုခိမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိခရိဂဆဲခိဘူတာ

** အိခရိဂဆဲခိဘူတာ ** (碇ヶ関駅* အိခရိဂဆဲခိ - အဲခိ *) သည် ဂျပန်နိုင်ငံ၊ အအိုမိုရိခရိုင်၊ ဟိရခါဝါမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိဂျိရိဘူတာ

** အိဂျိရိဘူတာ ** (井尻駅* အိဂျိရိ - အဲခိ *) သည် ဂျပန်နိုင်ငံ၊ ဖုခုအိုခမြို့၊ မိနမိရပ်ကွက်တွင် တည်ရှိသည့် ဘူတာတစ်ခု ဖြစ်သည်။

## ကိုးကား